Μένουμε Σπίτι: 19 Αναγνώστες Επιλέγουν Ταινίες | αθηΝΕΑ\nΜπορεί αυτά που ζούμε τελευταία να θυμίζουν δυστοπικό θρίλερ, όμως, για όσο μένουμε σπίτι, μπορούμε να βασιστούμε στη μαγεία του κινηματογράφου για να ξεφύγουμε λίγο από τον ζόφο των ημερών. Τώρα που #ΜένουμεΣπίτι, λοιπόν, τι ταινίες αξίζει να δούμε; Συγκεντρώσαμε μια σειρά από προτάσεις παρακάτω, με τη βοήθεια των αναγνωστών μας. Αν τις δείτε όλες, θα έχετε καταφέρει να κάνετε μια εξαιρετική σπουδή στο σινεμά! Θα διασκεδάσετε, θα προβληματιστείτε και ίσως διαπιστώσετε ότι η ζωή ξεπερνά σε φαντασία ακόμη και τον κινηματογράφο.\nShoplifters του Hirokazu Kore-eda\nΙαπωνικός κινηματογράφος από τον σκηνοθέτη Hirokazu Kore-eda. Η ταινία μιλάει για μια όχι τόσο κοινότυπη οικογένεια η οποία κλέβει για να ζήσει. Η ιστορία ξεκινάει όταν ο Osamu Shibata βρίσκει ένα πεντάχρονο, πεινασμένο κορίτσι του δρόμου και της προσφέρει καταφύγιο για ένα βράδυ. Παρότι είχε την πρόθεση να την επιστρέψει στην οικογένειά της το επόμενο πρωί, το κορίτσι γίνεται πολύ γρήγορα ένα μέλος της οικογένειας Shibata, αλλά και μέρος της κύριας δραστηριότητάς τους… Ο σκηνοθέτης ανοίγει σιγά σιγά μια πολύ συγκινητική ιστορία που βάζει τον θεατή σε σκέψη, σκέψη για την απώλεια, την αγάπη, την οικογένεια, το χρήμα και για οποιαδήποτε άλλη κεντρική στην ανθρώπινη ύπαρξη ιδέα.\nThe Wife του Björn Runge\nMια ταινία που μιλά με δυνατό και ξεκάθαρο τρόπο για την αγάπη και την απάτη, τη συγγραφή και το σύστημα προβολής της, την έπαρση και την ευτέλεια, την αδυναμία μιας γυναίκας που έμελλε να χαθεί στη σκιά ενός άχρηστου και ασήμαντου συντρόφου, γιατί δεν μπόρεσε να αντισταθεί στο ρόλο στον οποίο η κοινωνία την περιόριζε. Δεν πρόλαβε να αυτοπροσδιοριστεί πριν την ορίσει η σχέση με τον άντρα της. Που τελικά απελευθερώνεται μόνο με τη φυσική του απώλεια. Το έργο είναι σκληρό και τρυφερό συνάμα. Αδυσώπητο ίσως. Ανυπέρβλητη η Glenn Close στο ρόλο.\nΙστορικός, Στέλεχος Διεθνούς Χρηματοδοτικού Οργανισμού\nGreen Book του Peter Farrelly\nΣε αυτή τη φάση του εγκλεισμού, δεν θα μπορούσα με τίποτα να προτείνω disaster movie ή δράμα, εξάλλου, ζούμε 3 ταινίες τέτοιες ταυτόχρονα. Πάω για feel good ταινία και ξαναβλέπω το περσινό Όσκαρ Καλύτερης Ταινίας, “Green Book”, ένα road trip στον αμερικάνικο Νότο με το πιο αταίριαστο ζευγάρι. Μου έμεινε η σημασία του να κάνεις την πρώτη κίνηση εσύ και να συνδεθείς με τους άλλους γιατί σε αυτό που το λένε ζωή, είμαστε όλοι μαζί.\nΠαραγωγός του Podcast giatioxi\nΟι ανατροπές, κοινωνικές και οικονομικές, αλλά και όποια άλλη, είναι μέρος της ζωής μας και αποτυπώνονται στην ταινία. Είναι η λογική πιο δυνατή από το πεπρωμένο ή είναι έννοιες αλληλένδετες; Είναι οι υπολογισμοί σίγουροι οδηγοί στη ζωή του ανθρώπου ή το τυχαίο και εξ ορισμού απρόβλεπτο παίζει κι αυτό το ρόλο του; Έρχονται στιγμές που η εύθραυστη ψευδαίσθηση της ατομικής παντοδυναμίας, της αίσθησης του θεϊκού στο άτομο καταρρέει, κι όλα επανέρχονται στις ανθρώπινες διαστάσεις, στο μέτρο που χάθηκε. Πρωταγωνιστής γίνεται το ανθρώπινο. Ο Γιώργος Σεφέρης, στην ομιλία του κατά την απονομή του Νόμπελ το 1963 ανέφερε: “Σ’ αυτόν τον κόσμο, που ολοένα στενεύει, ο καθένας μας χρειάζεται όλους τους άλλους. Πρέπει ν’ αναζητήσουμε τον άνθρωπο, όπου κι αν βρίσκεται”.\nΜία Τρελή Τρελή Οικογένεια του Ντίνου Δημόπουλου\nΘα έβλεπα και πάλι την ελληνική ταινία “Μία Τρελή Τρελή Οικογένεια”. Στις μέρες του οικειοθελούς, αλλά απαραίτητου εγκλεισμού μας, προτείνω να “κολλήσουμε” λιγάκι από την αφασία της Πάστα Φλώρας ως αντίδοτο στην αλλόκοτη κατάσταση που βιώνουμε. Η χρήση της συνιστάται μόνο για κατανάλωση εντός σπιτιού.\nΣτέλεχος Οργανισμών & Επιχειρήσεων\nΤο Κορίτσι με το Σκουλαρίκι του Peter Webber\nΒασισμένη και εμπνευσμένη από τον αντίστοιχο πίνακα του Johannes Vermeer, που ήταν Ολλανδός ζωγράφος γνωστός για τα έργα του, τα οποία αναπαριστούν σκηνές από την καθημερινή ζωή μέσα σε εσωτερικούς χώρους (έκφραση αρμονίας στην καθημερινή ζωή μέσα στα όρια συνήθως ενός μικρού δωματίου) και όπου το φως (και η χρήση που του έκανε) δίνει ζωή στα πρόσωπα. Επίσης, ταινία που δίνει έμφαση στη “συνεννόηση”. Από τις αρτιότερες εικαστικά ταινίες που έχω δει.\nΟικονομολόγος – Επικοινωνιολόγος\nBruce McLaren του Roger Donaldson\nΜια σχετικά πρόσφατη ταινία που θα πρότεινα να δείτε αυτές τις μέρες είναι αυτή που ακολουθεί τη ζωή του Bruce McLaren. Ο ήρωας της ταινίας είναι ο γνωστός σχεδιαστής, μηχανικός και οδηγός αγωνιστικών αυτοκινήτων, ο οποίος δημιούργησε την πιο επιτυχημένη ομάδα αγωνιστικών αυτοκινήτων και κατασκευαστική εταιρεία super-cars. Εκεί που θα ‘θελα να σταθούμε, όμως, είναι σε δύο χαρακτηριστικά της ζωής του ήρωα. Από πού και πώς ξεκίνησε και πού κατάφερε να φτάσει, και μάλιστα σε εποχές που τα μέσα και η τεχνολογία ήταν σε πολύ πρωτόγονο στάδιο σε σχέση με σήμερα. Σε πολύ μικρή ηλικία διαγνώστηκε με τη νόσο Perthes στα ισχία του. Έμεινε για πολύ μεγάλο διάστημα, για χρόνια, στην παιδική του ηλικία μόνιμα κατακλιμένος στο κρεβάτι, κάτι όμως που δεν τον εμπόδισε να μορφωθεί, να δυναμώσει και να καταφέρει να κάνει τα όνειρά του πραγματικότητα. Κατάφερε να διαψεύσει τους γιατρούς της εποχής του και όχι μόνο να περπατήσει ξανά, αλλά και να γίνει ο πιο πετυχημένος οδηγός αγώνων της Νέας Ζηλανδίας. Αυτό όμως όχι μόνο δεν ήταν αρκετό για τον ίδιο, αλλά του έδωσε το κίνητρο να κατακτήσει ολόκληρο τον κόσμο. Να κερδίσει σαν οδηγός, σαν σχεδιαστής και σαν μηχανικός των αυτοκινήτων που οδηγούσε σε όλες τις τότε μεγαλύτερες παγκοσμίως κατηγορίες μηχανοκίνητου αθλητισμού. Τέλος, δημιούργησε την εταιρεία McLaren που ακόμα πρωταγωνιστεί στην Formula 1 και κατασκευάζει μερικά από τα πιο γρήγορα αυτοκίνητα στον πλανήτη. Προτείνω τη συγκεκριμένη ταινία, μέρες που είναι, σαν παράδειγμα προς μίμηση. Σαν κίνητρο στο τι μπορεί τελικά να πετύχει ο άνθρωπος όταν αναγκαστεί, λόγω των αντίξοων συνθηκών, να βγάλει από μέσα του κάθε δύναμη που διαθέτει.\nVuelven της Issa Lopez\nΕίναι ένα σινεμά που καταφέρνει και συνδυάζει το μαγικό ρεαλισμό με στοιχεία ταινίας τρόμου. Έχει μία αντίθεση σε σχέση με αυτό που βιώνουμε, για εμάς στην παρούσα φάση ο κίνδυνος βρίσκεται “εκεί έξω” και η απόσταση από τους άλλους δημιουργεί ασφάλεια, ενώ σε άλλες κοινωνίες δεν είναι δεδομένη η ύπαρξη του σπιτιού που παρέχει ασφάλεια και η δημιουργία ομάδων είναι η μόνη λύση για την επιβίωση. Η ταινία περιγράφει την καθημερινότητα μιας παρέας ορφανών παιδιών σε μια φτωχογειτονιά του Μεξικού, όπου η εγκληματικότητα είναι κομμάτι της καθημερινότητάς τους και οι οικογένειές τους έχουν ξεκληριστεί. Έστω και με τρόπο απλοϊκό και με τη χρήση της παιδικής φαντασίας ως εργαλείο, παρουσιάζει ένα υπαρκτό πρόβλημα μιας χώρας.\nCloud Atlas των Tom Tykwer, Lana Wachowski και Lilly Wachowski\nΗ ταινία περιγράφει με εξαιρετικό τρόπο πώς οι πράξεις και οι συνέπειες στις ζωές μας έχουν αντίκτυπο στο παρόν και στο μέλλον. Επίκαιρο όσο ποτέ. Εξαιρετική πλοκή, ηθοποιοί και ιδέα. Παρουσιάζει με ιδιαίτερη αφηγηματική τεχνική τον τρόπο που λίγοι άνθρωποι σε κάθε γενιά αντιστέκονται, πρωτοστατούν και ίσως αυτοθυσιάζονται για το γενικότερο καλό της ανθρωπότητας. Μπορούν, ωστόσο, αυτοί οι “λίγοι” να κάνουν τη διαφορά, να εμπνεύσουν τους πολλούς, να γίνουν “ηγέτες” και ίσως να σώσουν την ανθρωπότητα από την απληστία που οδηγεί στην ολική καταστροφή;\nΕίναι μια ταινία εποχής, με κεντρικό θέμα τις ανθρώπινες σχέσεις-συγκρούσεις, έντονα συναισθήματα, σχέσεις που δοκιμάζονται, ίντριγκες. Θα μας απορροφήσει σε όλη τη διάρκειά της με τις άψογες ερμηνείες και την υπέροχη σκηνοθεσία του “δικού μας” Λάνθιμου.\nAlice in the Cities του Wim Wenders\nΣτην καρδιά μιας πρωτόγνωρης εμπειρίας, όπως είναι αυτή που ζούμε σήμερα, σκέφτηκα να σας προτείνω την πρώτη ταινία που διάλεξα να ξαναδώ, “μένοντας σπίτι”. Μια ταινία περιπλάνησης ως αντίδοτο στον εκούσιο αυτοπεριορισμό ή στον αναγκαστικό περιορισμό μας. Μια πρόταση για τη δυναμική και τη μαγεία της κίνησης. Αποκλεισμένοι, επίσης “μεταξύ συγγενών και φίλων”, αντιπροτείνω τη γοητεία της συνύπαρξης και περιπλάνησης μ’ έναν άγνωστο, το στοχασμό πάνω στο χρόνο που όλα τα γιατρεύει, που έχει νόημα και είναι “πανδαμάτωρ”, μόνο εκεί όπου υπάρχει πεδίο εφαρμογής, εκεί όπου υπάρχει ζωή. Ο προσωρινός κηδεμόνας, που η ζωή τα φέρνει έτσι ώστε να ξανασυστήνεται με τον εαυτό του, το εννιάχρονο αθώο κορίτσι που ξεπερνά σταδιακά την καχυποψία του, η φωτογραφική μηχανή που αποτυπώνει συναισθήματα, η αποθέωση της δυναμικής των μεταφορικών μέσων -από τα αεροπλάνα, τα αυτοκίνητα έως το υπέργειο τραίνο του Βούπερταλ- όλα αυτά μαζί, μας δίνουν ένα συναρπαστικό αφήγημα ελευθερίας που τόσο έχουμε ανάγκη. Το μυαλό μας, λοιπόν, που δεν κινδυνεύει από τον ιό, μπορεί να δραπετεύσει από το σπίτι. Ο Wim Wenders δείχνει τον δρόμο.\nΔιοικητής Υπηρεσίας Οδικών Τελών, Δικηγόρος\nΟ Ιρλανδός του Martin Scorsese\nΘα νομίζεις ότι την έχεις ξαναδεί, θα ‘ναι σαν να σε επισκέπτονται φίλοι των παππούδων σου, και το κυριότερο, όταν τελειώσει η ταινία, θα έχει έρθει η ώρα να βγούμε από το σπίτι!\nΌταν μου ζητήθηκε να γράψω για μια ταινία, το μυαλό μου δεν πήγε σε κάποια για την καλλιτεχνική της αξία, αλλά για τη σημασία που έχει για μένα. Και με αυτό το σκεπτικό η επιλογή ήταν μονόδρομος. “In the Mood for Love”. Όχι ότι η ταινία δεν έχει καλλιτεχνική αξία, το αντίθετο, είναι ένα ποίημα. Όλο το σύμπαν του Wong Kar Wai είναι δοσμένο σ’ αυτή την ταινία που μοιάζει σαν όνειρο χωρίς συνοχή με τα υπέροχα στιλιζαρισμένα ακίνητα πλάνα, τις γλυκόπικρες μουσικές και τη διάχυτη μελαγχολία. Είναι μια ταινία που πραγματεύεται τον έρωτα όπως πραγματικά είναι. Υπάρχουν δύο κατηγορίες ανθρώπων, αυτοί που τη λατρεύουν και αυτοί που τη μισούν. Σε όποια κατηγορία κι αν ανήκετε, ξαναδείτε την ταινία. Ιδιαίτερα αν ανήκετε στη δεύτερη, να έχετε μόνο ένα πράγμα στο μυαλό σας: πώς τα συναισθήματα τρυπώνουν ύπουλα.\nContratiempo του Oriol Paulo\nH ταινία που έχω να προτείνω για τις μέρες αυτές που μένουμε σπίτι είναι το “Contratiempo” (“Αόρατος Επισκέπτης”) του Oriol Paulo (“Julia’s Eyes”, “The Body”). Tην είχα δει σε θερινό και την είχα απολαύσει γιατί έχει πολύ σασπένς κι ένα φοβερά ανατρεπτικό φινάλε (εντάξει, υπερβολικό μεν, αλλά εντυπωσιακό, καθώς μένεις με το στόμα ανοιχτό). Ένας νεαρός επιχειρηματίας ξυπνάει σ’ ένα ξενοδοχείο δίπλα στο νεκρό σώμα της ερωμένης του και προσλαμβάνει μια μεγαλοδικηγόρο για να καταλάβει πώς κατέληξε ύποπτος για το φόνο. Έχουν μόνο λίγες ώρες για να ανακαλύψουν τι πραγματικά συνέβη. Ένα καλοφτιαγμένο ισπανικό θρίλερ (έχουν γίνει μάστερ στα θρίλερ οι Ισπανοί), γεμάτο μυστήριο, ψέματα και ανατροπές, που είμαι απολύτως σίγουρη ότι θα κρατήσει το ενδιαφέρον σας. Μπράβο σε όσους καταφέρουν να μαντέψουν την τελική ανατροπή, αυτό σημαίνει ότι δίνουν φοβερή σημασία στις λεπτομέρειες – εγώ πάντως δεν τα κατάφερα.\nΥπεύθυνη Τμήματος Εθελοντισμού του Φεστιβάλ Κινηματογράφου Θεσσαλονίκης\nMy Neighbor Totorο του Hayao Miyazaki\nΗ ιαπωνική ταινία κινουμένων σχεδίων “My Neighbor Totoro”, όπως και όλες οι ταινίες του Hayao Miyazaki και του ιστορικού Studio Ghibli, είναι επιτέλους διαθέσιμες στο Netflix. Όλοι μας αυτές τις μέρες βιώνουμε μια πραγματικότητα η οποία ξεπερνά κάθε φαντασία. Το “υγιές” σε αυτές τις συνθήκες νιώθω ότι δεν είναι να δούμε ακόμα μια ταινία επιστημονικής φαντασίας. Έχουμε την επιλογή να κοιτάξουμε μέσα μας και να ανακαλύψουμε τους φανταστικούς κόσμους μέσα στους οποίους όλοι κάποτε ζήσαμε. Να μπούμε σ’ ένα σύμπαν παιδικότητας ως στάση για την αντιμετώπιση της δύσκολης πραγματικότητας. To Totoro, λειτουργεί με αυτό τον τρόπο, ως μέσο περιπλάνησης σε εναλλακτικές πραγματικότητες, ενδοσκόπησης και επαφής με τη μνήμη. Περιπλάνηση των παιδιών μέσα στον κόσμο των μεγάλων. Αλλά και το αντίστροφο. Το Totoro, το υπέρογκο χνουδωτό πνεύμα του δάσους, αποτελεί για τα παιδιά της Ιαπωνίας ότι ο Winnie-the-Pooh για τα παιδιά της Βρετανίας. Είναι μια ταινία για παιδιά, αλλά και για ενήλικες. Μπορείτε να τη δείτε μόνοι ή με την οικογένειά σας. Και όπως λέει και ο πατέρας της οικογένειας, Tatsuo Kusakabe, “Everybody, try laughing. Then whatever scares you will go away”.\n12 Angry Men του Sidney Lumet\nΑπό το πρίσμα του συντηρητικού μακαρθικού προσώπου της Αμερικής και την κορύφωση του Αμερικανικού ονείρου για προσωπική ευμάρεια το 1950, βιώνουμε το 2020 της συρρίκνωσης και του επαναπροσδιορισμού των ατομικών ελευθεριών. Αναπόφευκτη η σύγκριση του χθες με το σήμερα για όποιον επιλέξει να δει την βραβευμένη με τρία Όσκαρ κλασική κοινωνική ταινία του 1957 “12 Angry Men” σε σκηνοθεσία του Sidney Lumet, βασισμένη στο κείμενο του Reginald Rose, με τη συγκλονιστική ερμηνεία του Henry Fonda.\nΜέσα από τον υποχρεωτικό εγκλεισμό 12 ενόρκων σε μια αίθουσα δικαστηρίου, παρακολουθούμε την καθολική ανατροπή του σεναρίου. Διψασμένοι για μια απροσδιόριστη δικαιοσύνη και ενώ η πλειοψηφία έχει ήδη καταδικάσει έναν νεαρό για φόνο, ταυτιζόμαστε με την αγωνία και την ελπίδα ενός και μόνο ενόρκου που πρωτοστατεί για την αναζήτηση της αλήθειας. Οι αλλεπάλληλες ψυχολογικές διακυμάνσεις των πρωταγωνιστών κορυφώνονται όταν καταλήγουν σε μια εις βάθος ανασκόπηση των προσωπικών τους αξιών. Βλέποντας την ταινία οδηγούμαστε σε ένα συμπέρασμα: στην κοινωνία σήμερα, μέσα από μια φαινομενικά παγιωμένη καθημερινότητα, η ατομική πρωτοβουλία και η επιμονή παραμένουν δυνάμεις που μπορούν να δώσουν τη λύση, να ελευθερώσουν ή να καταδικάσουν.\nΕικαστικός, Επιμελήτρια Πολιτιστικών Προγραμμάτων\nEscape from Pretoria του Francis Annan\nΑυτές τις μέρες, και λόγω “εγκλεισμού”, απολαμβάνοντάς τον, κοιτάζω να βλέπω ταινίες που έχουν και ένα είδος διδακτικής ή υπενθύμισης για το πού ήμασταν παγκόσμια και πόσο έχουμε, εάν και όπου έχει γίνει, εξελιχθεί. Στο πλαίσιο αυτό, είδα το “Escape from Pretoria”, μια ταινία που αφορά τη φυλάκιση και τη διαφυγή δύο πολιτικών αιχμαλώτων. Είναι ένα θρίλερ που αποτυπώνει έναν αγώνα ενάντια στο χρόνο και διαδραματίζεται στις θλιβερές ημέρες του απαρτχάιντ στη Νότια Αφρική. Δυο λευκοί Νοτιοαφρικανοί, φυλακισμένοι για συνεργασία με την ANC του Nelson Mandela, είναι αποφασισμένοι να ξεφύγουν από την περιβόητη φυλακή της Ρεβέμπεν. Πέραν των αυτονόητων πολιτικών νοημάτων, είναι βαθιά ανθρώπινη και βασίζεται σε αληθινή ιστορία.\nΟι Δρόμοι της Φωτιάς του Hugh Hudson\nΒρετανική παραγωγή του 1981, σε σκηνοθεσία του Hugh Hudson. Τιμήθηκε με τέσσερα Όσκαρ: Καλύτερης Ταινίας, Σεναρίου, Κουστουμιών και, φυσικά, Μουσικής για τον δικό μας Βαγγέλη Παπαθανασίου. Η ταινία βασίζεται στην αληθινή ιστορία δυο Βρετανών δρομέων που ήθελαν παθιασμένα να κερδίσουν το χρυσό μετάλλιο στους Ολυμπιακούς αγώνες του 1924 στο Παρίσι, στο αγώνισμα των 100 μέτρων. Ο ένας ήταν ο Eric Liddell, θεολόγος που με το τρέξιμό του ήθελε να τιμήσει τον Θεό, και ο άλλος ήταν ο Harold Abrahams, που ήταν εβραϊκής καταγωγής και είχε βιώσει την μη αποδοχή της θρησκευτικής του ταυτότητας από το τότε βρετανικό κατεστημένο. Υπέροχη ατμόσφαιρα που σε μεταφέρει πραγματικά σε μία άλλη εποχή.\nLife of Brian του Terry Jones\nΓια την περίοδο που μένουμε σπίτι, προτείνω την κλασική και αγαπημένη ταινία “Life of Brian” (στα ελληνικά έχει μεταφραστεί “Ένας Προφήτης, Μα Τι Προφήτης”) των Monty Python. Όσοι δεν την έχουν δει, ευκαιρία να τη δουν, και όσοι την έχουν δει, ας την ξαναδούν. Δύσκολα τη βαριέται κανείς. Υπάρχει και στο Netflix, όπως και άλλες ταινίες των Monty Python. Τη θεωρώ εξαιρετικό αντίδοτο στη διάθεση των ημερών και μια ταινία που δεν σε απογοητεύει ποτέ, από τις καλύτερες κωμωδίες όλων των εποχών. Με παρηγορεί, δείχνοντάς μου πόσο παράλογη, τραγική, τυχαία, τρυφερή και ανθεκτική είναι η ανθρώπινη ζωή για όλους μας.\nΠοιήτρια και Μεταφράστρια\nΣινεμάΤαινίεςΛευθέρης ΠλακίδαςΚορονοϊόςΚαραντίναCovid19Επιλογή Ταινιών


Κορωνοϊός: Νέα μέτρα στο τραπέζι μετά την «έκρηξη» στα κρούσματα της Θεσσαλονίκης - Η Δυτική Φωνή\nΤα μέτρα που ρίχνουν στο τραπέζι οι ειδικοί\nΗ εκτόξευση των ημερήσιων κρουσμάτων στη Θεσσαλονίκη με το παράλληλο «κοκκίνισμα» της πλειοψηφίας των Περιφερειακών Ενοτήτων στον επιδημιολογικό χάρτη στη Βόρεια Ελλάδα ρίχνει βαριά σκιά πάνω από τη χώρα με αποτέλεσμα να φουντώνουν οι συζητήσεις για νέα μέτρα. Στο πλαίσιο αυτό η Επιτροπή των εμπειρογνωμόνων του Υπουργείου Υγείας αναμένεται να συνεδριάσει την Τετάρτη εξετάζοντας τη λήψη νέων μέτρων προκειμένου να ανασχεθεί το τέταρτο πανδημικό κύμα.\nΔημοσιογραφικές πληροφορίας αναφέρουν πως τα μέτρα -σε πρώτη φάση- θα αφορούν στις «κόκκινες» περιοχές και ιδιαίτερα όσους είναι ανεμβολίαστοι και εργάζονται σε κλάδους όπως η εστίαση και η ψυχαγωγία.\nΟι πληροφρίες φέρουν τους επιστήμονες να ρίχνουν στο τραπέζι τα εξής μέτρα:\nΓεωργιάδης: Δεν τίθεται θέμα lockdown\nΗ κυβέρνηση καταστήσει σαφές ότι η χώρα δεν πρόκειται σε καμία περίπτωση να οδηγηθεί σε ένα νέο lockdown, όπως ακριβώς είχε συμβεί πέρυσι, στις 6 Νοεμβρίου.\nΞεκάθαρη ήταν η τοποθέτηση του υπουργού Ανάπτυξης και Επενδύσεων, Άδωνι Γεωργιάδη, ο οποίος το Σάββατο είπε πως «πλέον είμαστε αντιμέτωποι με την πανδημία των ανεμβολίαστων», ενώ απέκλεισε κατηγορηματικά το ενδεχόμενο επιβολής νέου lockdown, λέγοντας χαρακτηριστικά: «Έχει εκλείψει το εθνικό μας δικαίωμα να κλείνουμε τον κόσμο σπίτι του».\nΙδιαίτερα προβληματισμένοι εμφανίζονται οι ειδικοί την κατάσταση που επικρατεί τα τελευταία εικοσιτετράωρα στα νοσοκομεία της Βόρειας Ελλάδας.\nΤην Παρασκευή η Θεσσαλονίκη σημείωσε νέο αρνητική επίδοση κρουσμάτων, για δεύτερη φορά μέσα διάστημα λίγων ημερών, ξεπερνώντας ξανά τους αριθμούς μολύνσεων της Αττικής.\nΗ δραματική κατάσταση αποτυπώνεται στα όσα υπογράμμισε το πρωί του Σαββάτου ο διευθυντής της ΜΕΘ του Γενικού Νοσοκομείου «Γ. Παπανικολάου» της Θεσσαλονίκης, Νίκος Καπραβέλος.\n«Βρισκόμαστε εν μέσω μιας δύσκολης κατάστασης αναφορικά με την πανδημία, αναφέροντας χαρακτηριστικά πως «ή θα εμβολιαστούμε όλοι μαζί ή θα ζήσουμε τραγωδίες», πρόσθεσε ο ίδιος σε δηλώσεις του στον ΣΚΑΪ.\nΗ πληρότητα στις ΜΕΘ σε Θεσσαλονίκη και Βόρεια Ελλάδα έφτασε το 95,7% ενώ στην Αθήνα το 75%, όπως σημείωσε η Πρόεδρος του ΕΙΝΑΠ, Ματίνα Παγώνη.\nΚορωνοϊός: Δεκαοχτώ κρούσματα στη Δυτ. Θεσσαλονίκη


Νέα αρχή μακριά από τον εφιάλτη για τους χαροκαμένους γονείς - Βρέθηκε σπίτι - ILARISSA.GR\nΑρχική Θεσσαλία Βόλος Νέα αρχή μακριά από τον εφιάλτη για τους χαροκαμένους γονείς – Βρέθηκε...\nΝέα αρχή μακριά από τον εφιάλτη για τους χαροκαμένους γονείς – Βρέθηκε σπίτι\nΒρέθηκε σπίτι στην περιοχή του Φυτόκου, που τους παραχωρείται δωρεάν για να διαμένουν μέχρι να ορθοποδήσουν\nΝέα αρχή μακριά από το χωριό τους τη Μακρινίτσα και το σπίτι, στο οποίο είδαν να σωριάζονται νεκρά τα δύο τους παιδιά, θα επιχειρήσουν να κάνουν οι γονείς των αδικοχαμένων Κωνσταντίνας και του Γιώργου Τσάπα, Απόστολος και Αθανασία. Οι χαροκαμένοι γονείς του διπλού φονικού αμέσως μετά το Πάσχα θα επιχειρήσουν να ξεφύγουν από τον εφιάλτη που βιώνουν αλλάζοντας περιβάλλον μαζί με το μόλις 2,5 ετών εγγονάκι τους που θα μεγαλώσουν πλέον οι ίδιοι.\nΧθες, ο Αποστόλης Τσάπας δέχθηκε τη γενναιόδωρη προσφορά πολίτη, ο οποίος τους παραχώρησε μονοκατοικία στην περιοχή του Φυτόκου, προκειμένου να διαμένουν για όσο χρειαστούν. Οι δύο γονείς από την πρώτη ώρα μετά το διπλό φονικό στη Μακρινίτσα, ζητούν να βρεθεί άλλο σπίτι για να μείνουν. Οσο παραμένουν στο σπίτι τους στη Μακρινίτσα, ζουν ξανά και ξανά τον εφιάλτη και θα πρέπει να σταθούν δυνατοί όχι μόνο για τους ίδιους αλλά και για το εγγονάκι τους που καλούνται να αναθρέψουν.\nΑρχικά ο κ. Τσάπας, συνοδευόμενος από τον αρμόδιο αντιδήμαρχο Οικονομικών και Δημοτικής Περιουσίας Βόλου, Ανδρέα Ζέρβα, επισκέφθηκε διαμέρισμα του Δήμου, στο κέντρο της πόλης, το οποίο υπήρχε η διάθεση να τους παραχωρηθεί δωρεάν. Ο δήμος θα αναλάμβανε να κάνει τις επισκευές που απαιτούνται και να το καθαρίσει, πριν το ζευγάρι μπει μέσα.\nΩστόσο, λίγη ώρα αργότερα, ο κ. Τσάπας, ενημερώθηκε για τη διάθεση ιδιώτη να παραχωρήσει στον ίδιο και τη σύζυγό του, μονοκατοικία στην περιοχή του Φυτόκου και επιλέχθηκε αυτή, η δεύτερη λύση. «Αυτό το σπίτι στην τοποθεσία που βρίσκεται μοιάζει σαν περιβάλλον χωριού. Είναι μεγάλο, ο χώρος είναι ανοιχτός, υπάρχουν κι άλλα παιδιά στην περιοχή για να παίζει το εγγονάκι μας. Μετά το Πάσχα θα μετακομίσουμε. Φεύγουμε μακριά από τον εφιάλτη», ανέφερε ο κ. Τσάπας, ευχαριστώντας όλους όσοι έχουν σταθεί στο πλευρό του ίδιου και της συζύγου του αυτές τις δύσκολες ώρες.\nΠροηγούμενο άρθροΚαταβολή του επιδόματος των 600 ευρώ στους σεισμόπληκτους του Δήμου Λαρισαίων\nΕπόμενο άρθροΟ Θανάσης Παιδής στον Σύλλογο Εθελοντών Αιμοδοτών Αμπελώνα «Η Ελπίδα»


Το AnyDVD αντιγράφει πλέον και UHD Blu-Ray με AACS 2.0 – ΙΜΕ Πληροφορική\nΔημοσιεύτηκε στισ 17 Φεβρουαρίου 2018 20 Απριλίου 2020 από admin\nΜε την προϋπόθεση ότι διαθέτετε το κατάλληλο “UHD-friendly” Blu-Ray drive.\nΤα εμπορικά DVD, Blu-Ray και UHD Blu-Ray προστατεύονται πάντοτε από διάφορες τεχνολογίες απέναντι στις διάφορες προσπάθειες αντιγραφής και διαμοιρασμού του περιεχομένου τους. Όμως, όπως πιθανόν γνωρίζετε, όλες αυτές οι προστασίες παρακάμπτονται σχετικά εύκολα, ακόμα και με έναν απλό οικιακό υπολογιστή. Με μία εξαίρεση: τα UHD Blu-ray discs τα οποία χρησιμοποιούν κρυπτογράφηση AACS 2.0 και δεν έχει καταστεί ακόμα δυνατό να αποκρυπτογραφηθούν. Ή τουλάχιστον έτσι ήταν μέχρι στιγμής!\nΗ AnyDVD, διάσημη για τα προγράμματά της τα οποία επέτρεπαν με τον ένα ή τον άλλο τρόπο στον χρήστη να αντιγράφει οπτικούς δίσκους ήδη από το 2003, κυκλοφόρησε μία νέα έκδοση του λογισμικού της [AnyDVD (HD) 8.2.1.1 beta] η οποία φέρεται να έχει την δυνατότητα να αντιγράψει δίσκους UHD Blu-ray. Η μόνη προϋπόθεση για αυτή τη διαδικασία είναι ο χρήστης να κατέχει ένα “UHD-friendly” Blu-Ray drive.\nΠρόσφατα διέρρευσαν 72 κλειδιά AACS 2.0 με τη χρήση των οποίων γίνεται η αποκρυπτογράφηση των δεδομένων των αντίστοιχων οπτικών μέσων, αφού η τεχνολογία ACS προστατεύει τους δίσκους κρυπτογραφόντας το περιεχόμενό τους με τον αλγόριθμο Advanced Encryption Standard (AES). Στη συνέχεια αυτά τα δεδομένα για να αναπαραχθούν απαιτούν έναν player με ενσωματωμένα τα έγκυρα κλειδιά αποκρυπτογράφησης. Κάθε φορά που ένα από αυτά τα κλειδιά αποκαλύπτεται ότι έχει πέσει στα χέρια των cracker αυτό ανακαλείται/ακυρώνεται. Η διαδικασία της ακύρωσης γίνεται μέσω διαδικτυακού update του firmware του player. Οπότε, ο χρήστης που θέλει να συνεχίσει να αντιγράφει με το “εγκυρο” Blue-Ray drive του δεν πρέπει να αφήσει το σύστημά του να κάνει το firmware update των οπτικών του μέσων. Και όπως αναφέρουν διάφοροι χρήστες, στην περίπτωση που δεν γίνει το firmware update, το πρόγραμμα της AnyDVD πράγματι καταφέρνει να δημιουργήσει αντίγραφα των μέχρι τώρα ανίκητων UHD Blu-ray δίσκων.\nΠροηγούμενο άρθροΠροηγούμενη Δίκτυο Wi-Fi εγκαθίσταται σε λεωφορεία, τρόλεϋ και τράμ της Αττικής\nΕπόμενο άρθροΕπόμενο Σύντομα η υποστήριξη mouse και keyboard στο Xbox One


Gay World Gay Greece: Ιουλίου 2011\nΣάββατο, 30 Ιουλίου 201121:42Voltsek\nΚάτι που έχω παρατηρήσει τα τελευταία καλοκαίρια είναι ότι πολλοί άντρες επιλέγουν να ξυρίζουν τα πόδια τους και μου κάνει εντύπωση. Είναι γνωστό ότι ζούμε στην εποχή των metrosexual, όπου οι straight έχουν αρχίσει πλέον να προσέχουν τον εαυτό τους και την εμφανισή τους όπως έκαναν έτσι κι αλλιώς οι gay. Δεν το θεωρώ κακό αυτό, όπως πιστεύουν μερικοί. Αλλά μερικές φορές μερικοί ξεφεύγουν κάπως και κάνουν πράγματα τα οποία δεν έχουν νόημα.\nΤο να ξυρίζεις το στήθος σου και την γενικότερη περιοχή της κοιλιάς είναι OK, εφόσον βέβαια είσαι γυμνασμένος - γραμμωμενος. Αν έχεις μία τεράστια κοιλιά και ξυρίζεις την σχετική περιοχή, είναι κάπως άστοχο. Το να κάνεις αποτρίχωση στην πλάτη, εφόσον έχεις τρίχες εκεί, θα έλεγα ότι είναι σχεδόν επιβεβλημένο. Sorry, αλλά προσωπικά με ξενερώνει πολύ μία τριχωτή πλάτη. Αλλά ποιο το νόημα να ξυρίζεις τα πόδια σου; Γιατί ένας άντρας να μπλέξει με αυτό το βάσανο, το οποίο οι γυναίκες εύχονται να μην είχαν;\nΌταν ήμουν πιο μικρός - από περιέργεια και βλακεία - είχα ξυρίσει μόνο το ένα πόδι, για να δω πως ήταν. Βέβαια ήταν χειμώνας και δεν φαινόταν. Δεν ήταν τίποτα ιδιαίτερο. Μου άρεσε η αίσθηση του απαλού, απογυμνωμένου δέρματος αλλά επίσης απολαμβάνω και την αρρενωπότητα που προσδίδει η τρίχα στο πόδι. Βέβαια δεν το βρίσκω άσχημο σε έναν άντρα να έχει ξυρισμένα πόδια. Μερικοί μάλιστα μου αρέσουν πολύ. Απλά απορώ γιατί κανείς να μπει σε αυτή τη διαδικασία.\nΤρίτη, 12 Ιουλίου 201113:39Voltsek\nιστορία προσωπικά υγεία\nΤετάρτη, 6 Ιουλίου 201117:23Voltsek\nΠρόσφατα υπήρξα μάρτυρας σε ένα συγκλονιστικό γεγονός. Όσο ήμουν στη Κοζάνη και δούλευα, ένας τακτικός μας πελάτης, κατέρρευσε μπροστά στα μάτια μας. Μόλις του μίλησε ο αδερφός μου για να τον εξυπηρετήσει, ο κύριος αυτός, γύρω στα 55, άρχισε να ζαλίζεται και ξαφνικά έπεσε μπρούμυτα στο πάτωμα. Το πρόσωπο του είχε γίνει μωβ και δεν μπορούσε να ανασάνει εύκολα. Αμέσως μαζεύτηκε κόσμος τριγύρω, για να δει τι συμβαίνει, και προκλήθηκε ένας μικρός πανικός. Ευτυχώς, ένας από τους παρευρισκόμενους κάλεσε ασθενοφόρο, για να έρθουν να τον πάρουν.\nΜετά από 2-3 λεπτά βρήκε τις αισθήσεις του αλλά ήταν σαν χαμένος. Έβγαζε αφρούς από το στόμα και συνέχιζε να δυσκολεύεται στην αναπνοή. Κάποιοι ήταν δίπλα του, του μιλούσαν, του έκαναν αέρα και του έλεγαν συνεχώς ότι το ασθενοφόρο σύντομα θα ήταν εκεί.\nΜετά από περίπου 10 λεπτά, όπου η πρόσβαση ήταν κάπως δύσκολη είναι η αλήθεια, ήρθε το ασθενοφόρο, έβαλαν τον άνδρα πάνω στο φορείο και τον πήγαν στο νοσοκομείο. Απ΄ότι μάθαμε μετά από μερικές μέρες, από έγκυρη πηγή, ήταν έμφραγμα και μάλιστα ο κύριος αυτός είχε πιει τα ποτηράκια του, παρόλο που το συμβάν έγινε νωρίς το πρωί.\nΤο αστείο και τραγικό μαζί είναι πως όλοι, από αυτούς που ήταν παρόν, είχαν μία γνώμη για το τι έπρεπε να κάνουν. "Σηκώστε τον", "Μην τον κουνάτε", "Δώστε του νερό", "Μη του δίνετε νερό" και άλλες αντικρουόμενες οδηγίες πετάγονταν από παντού. Αλλά και οι διαγνώσεις επίσης έπεφταν βροχή. Έμφραγμα, εγκεφαλικό, επιληπτική κρίση ήταν μόνο μερικά από τα πιθανά αίτια για την κατάσταση του άγνωστου κυρίου. Είναι εκπληκτικό πόσες ιατρικές γνώσεις έχει ο κάθε τυχαίος που συναντάς στον δρόμο!\nΠριν λίγες μέρες ο υπολογιστής μου "κατέβασε ρολά" και προς το παρόν μου είναι εντελώς άχρηστος, γι αυτό πέρασαν τόσες μέρες χωρίς να γράψω κάτι και δεν ξέρω πότε θα ξαναγράψω. Η αλήθεια είναι ότι θέλει αντικατάσταση πλέον αλλά δεν έχω τα χρήματα, οπότε συμβιβάζομαι με το σαράβαλο.\nΠαρασκευή, 1 Ιουλίου 201119:36Voltsek\nΚαινούργιο τραγούδι από το αγαπημένο μου συγκρότημα.


Τα "Λόγια που καίνε" του Κώστα Βάρναλη, το Σάββατο 28 Σεπτέμβρη με την ΑΥΓΗ\nΔημοσίευση: 23 Σεπτεμβρίου 2019 21:49\nΟ Βάρναλης ήταν συνεργάτης της Αυγής, από τα πρώτα χρόνια της έκδοσής της μέχρι τον θάνατό του, το 1974. Το Σάββατο 28 Σεπτεμβρίου μαζί με την ΑΥΓΗ θα βρείτε τον πρώτο τόμο από τα καθημερινά χρονογραφήματα του, τα «Λόγια που καίνε» (1953-1957), τα οποία γράφτηκαν στα πέτρινα χρόνια της μετεμφυλιακής περιόδου και συγκεντρώθηκαν από το αρχείο της ΑΥΓΗΣ\nΟ Κώστας Βάρναλης είναι μια εμβληματική μορφή των ελληνικών γραμμάτων και σημείο αναφοράς για την αριστερή διανόηση. Άνθρωπος με εξαιρετική μόρφωση και με προοδευτικές ανησυχίες, στρατεύτηκε από πολύ νωρίς στους αγώνες για την απελευθέρωση της εργατικής τάξης και του λαού από τα δεσμά της αμάθειας και της υποταγής.\nΉταν πάντα στην πρώτη γραμμή των αγώνων αυτών, μιλώντας γλώσσα απλή και κατανοητή στους απλούς ανθρώπους, και κεντρίζοντας με καίριο τρόπο τις συνειδήσεις τους. Ο Βάρναλης ήταν κάτι πολύ περισσότερο από διανοούμενος. Ήταν δάσκαλος.\nΟ Βάρναλης ήταν συνεργάτης της Αυγής, από τα πρώτα χρόνια της έκδοσής της μέχρι τον θάνατό του, το 1974. Από τον Ιούλιο του 1953 έως τα τέλη του 1957, έγραφε στην πρώτη σελίδα της εφημερίδας ένα καθημερινό χρονογράφημα, με τον τίτλο «Λόγια που καίνε».\nΤα χρονογραφήματα αυτά, δεν έχουν εκδοθεί μέχρι σήμερα. Η Αυγή, με ιδιαίτερη χαρά και υπερηφάνεια ξεκινάει την έκδοσή τους ως ενιαίο σύνολο.\nΤο Σάββατο 28 Σεπτεμβρίου μαζί με την ΑΥΓΗ θα βρείτε τον πρώτο τόμο, τα «Λόγια που καίνε», τα οποία γράφτηκαν στα πέτρινα χρόνια της μετεμφυλιακής περιόδου. Είναι η εποχή του κυνηγητού και των δηλώσεων μετανοίας, των χιλιάδων φυλακισμένων και εξορίστων, της εξάρτησης και της στρεβλής ανασυγκρότησης.\nΤα χρονογραφήματα συγκεντρώθηκαν από το αρχείο της Αυγής. Τα παραδίδουμε από σήμερα στο αναγνωστικό κοινό σαν ένα κομμάτι της βαριάς και πολύτιμης κληρονομιάς, που άφησαν στον τόπο οι πρωτοπόροι διανοούμενοι της Αριστεράς. Με την βεβαιότητα ότι έχουν ακόμα πολλά να πουν και στις νεώτερες γενιές.\nκωστας βαρναλης λογια που καινε\nΦίλης: Η πρόταση της κυβέρνησης για τη θέση του προέδρου του Ελληνικού Ιδρύματος Πολιτισμού δείχνει πως αντιλαμβάνεται την αριστεία (Video)\nΣΥΡΙΖΑ: Καταγγέλλουμε τις αντιδημοκρατικές και αδιαφανείς πρακτικές της κυβέρνησης στο δημόσιο σύστημα Υγείας\nΑκρόπολη: Η σκαλωσιά, ο ανελκυστήρας, ένα σίριαλ με πολλά επεισόδια...\nΟ Κώστας Στρατής για το νομοσχέδιο για το Ταμείο Αρχαιολογικών Πόρων και τις αναφορές Μητσοτάκη\nΗ Ακρόπολη απαιτεί προστασία και όχι επικοινωνιακή διαχείριση


Φρύδια - La Beaute by Prinou\nΑρχική > Μακιγιάζ>Φρύδια\nW7 Παλέτα περιποίησης φρυδιών Brow Parlour 5g\nΠλήρες κιτ-παλέτα περιποίησης φρυδιών της W7 Cosmetics, για να δημιουργήσετε καλοσχηματισμένα φρύδια σε 3 κινήσεις!\nΜηχανικό μολύβι φρυδιών με αδιάβροχη φόρμουλα και ενσωματωμένο βουρτσάκι, το οποίο διαθέτει εξαιρετικά λεπτή μύτη και αναδιπλούμενο μηχανισμό περιστροφής. Έτσι διαμορφώνετε τα φρύδια σας με ακρίβεια χάρη στον σταθερό έλεγχο κινήσεων που σας παρέχει, ενώ την άκρη στο βουρτσάκι μπορείτε να την χρησιμοποιήσετε για να αφαιρέσετε το πλεονάζων χρώμα.\nGolden Rose Eyebrow Pencil No 103\nΜολύβι για τα φρύδια μαζί με βουρτσάκι που ενισχύει το φυσικό σχήμα, με φυσικό αποτέλεσμα!Parabene free, gluten free, non tested on animals\nΜολύβι φρυδιών το οποίο σε συνδυασμό με το ειδικό βουρτσάκι του, χαρίζει φυσικό σχήμα στα φρύδια σας.Parabene free, gluten free, non tested on animals\nTechnic μολύβι φρυδιών 3 σε 1 Red Brown Ash\nΥπέροχο μολύβι φρυδιών με ενσωματωμένη ξύστρα και βουρτσάκι για να πετύχετε την ιδανική διαμόρφωση του τελικού αποτελέσματος. Η απόχρωση αυτή είναι ιδανική για όσες έχουν χάλκινη ή κόκκινη απόχρωση στα μαλλιά τους. Ο χρωματικός τόνος του μολυβιού είναι ένα ψυχρό καφέ-κόκκινο σαντρέ.


Ημέρα μνήμης του Ολοκαυτώματος: Η τελευταία μεγάλη δίκη και η ένοχη σιωπή του «λογιστή του Αουσβιτς» | Καστοριά Τώρα\nΗμέρα μνήμης του Ολοκαυτώματος: Η τελευταία μεγάλη δίκη και η ένοχη σιωπή του «λογιστή του Αουσβιτς»\nΤο 2015 κρίθηκε ένοχος για συνέργεια σε χιλιάδες φόνους, καταδικάστηκε σε κάθειρξη τεσσάρων ετών, αλλά δεν οδηγήθηκε αμέσως στη φυλακή.\n«Θεωρούσα τους σκοτωμούς O.K.», θα δήλωνε δεκαετίες αργότερα στις γερμανικές ανακριτικές αρχές ο Γκρένινγκ, ο οποίος έγινε γνωστός ως «ο λογιστής του Αουσβιτς», καθώς αποστολή του ήταν να συγκεντρώνει, να καταμετρά και να φυλάσσει τα χρήματα από τις αποσκευές των αιχμαλώτων.\nΜέσα από τις 47 σελίδες της ιστορικής καταδικαστικής απόφασης στοιχειοθετείται πώς η σιωπή του Γκρένινγκ αποτέλεσε συνενοχή. Ο ίδιος μπορεί να μη σκότωσε κάποιον. Γνώριζε όμως τι συνέβαινε στους θαλάμους αερίων και επέλεξε, όπως φαίνεται και στα δικαστικά έγγραφα, να αδιαφορήσει.\nΟ Γκρένινγκ γεννήθηκε το 1921 στο Νίμπουργκ και από μικρός, βαδίζοντας στα χνάρια του μεγαλύτερου αδελφού του, κατατάχτηκε στις τάξεις της χιτλερικής νεολαίας. Σε ηλικία 19 ετών παρουσιάστηκε εθελοντικά στα SS, τα οποία θεωρούσε «επίλεκτη ομάδα που πάντοτε επέστρεφε στη βάση της δοξασμένη». Ηταν ενθουσιασμένος με τις νίκες των γερμανικών στρατευμάτων στην Πολωνία και στη Γαλλία, ωστόσο δεν ήθελε να κινδυνέψει ο ίδιος. Δήλωσε ότι επιθυμούσε να εργαστεί στα μετόπισθεν. «Φοβόμουν το μέτωπο. Δεν ήμουν χαζός, ούτε 14 ετών πλέον», κατέθεσε στους ανακριτές. Για να μη ρισκάρει κάποια μετάθεσή του στη ζώνη του πυρός ακολούθησε πιστά τις εντολές των ανωτέρων του στο Άουσβιτς.\nΣτην απόφαση του δικαστηρίου περιγράφεται με κάθε λεπτομέρεια η λειτουργία αυτών των θαλάμων. Σφραγίζονταν οι πόρτες, και οι φρουροί έριχναν από μικρά ανοίγματα το εντομοκτόνο Zyklon-B που έχει ως βάση του το υδροκυάνιο. Το αέριο προκαλούσε παράλυση του αναπνευστικού, πόνους στο στήθος, ναυτία, ζαλάδα και οδηγούσε στον θάνατο. Όπως αναφέρεται στη δικαστική απόφαση, τα συμπτώματα εμφανίζονταν πρώτα στους ψηλότερους αιχμαλώτους καθώς το εντομοκτόνο ήταν ελαφρύτερο από τον αέρα. Οι υπόλοιποι αιχμάλωτοι παρακολουθούσαν τους βασανιστικούς θανάτους περιμένοντας τη δική τους σειρά.\nΑυτές οι λεπτομέρειες δεν ήταν άγνωστες στον «λογιστή του Αουσβιτς». «Μέσα σε λίγες εβδομάδες έμαθε από συζητήσεις με άλλους στρατιώτες, αλλά και παρατηρώντας ο ίδιος, περισσότερες λεπτομέρειες για τις μαζικές εκτελέσεις. Συμμετείχε σε αναζητήσεις δραπετών, άκουγε τις κραυγές των ανθρώπων στους θαλάμους αερίων, έβλεπε τον καπνό στις καμινάδες των κρεματορίων», αναφέρεται στη δικαστική απόφαση.\nΟ Γκρένινγκ είδε από τις 16 Μαΐου έως και τις 11 Ιουλίου του 1944 να φθάνουν εκεί 141 τραίνα με 430.000 ανθρώπους από την Ουγγαρία. Το 80% των αιχμαλώτων κατέληξε αμέσως μετά την άφιξή του στους θαλάμους αερίων.\nΕπιζήσας του Ολοκαυτώματος στα στρατόπεδα του Άουσβιτς\nΤο 1978 για πρώτη φορά κλήθηκε να καταθέσει στις ανακριτικές αρχές της χώρας του ως πρώην μέλος των SS. Μια εξέλιξη που δεν τον ανησύχησε ιδιαίτερα. Οι ανακριτές τού ξεκαθάρισαν ότι δεν ήταν ύποπτος, αλλά ότι ήθελαν να τον αξιοποιήσουν ως μάρτυρα σε διώξεις εγκληματιών πολέμου και ο φάκελός του μπήκε στο αρχείο. Ο φάκελός του ανασύρθηκε από το αρχείο αφού έδωσε συνεντεύξεις στο δίκτυο BBC και στο Spiegel. Ο νομικός Τόμας Βάλτερ, πρώην δικαστής και ερευνητής ναζιστικών εγκλημάτων, δεν ολιγώρησε. Συνέλεξε σημαντικές μαρτυρίες και κατάφερε να οδηγήσει τον «λογιστή του Αουσβιτς» στο εδώλιο, εκπροσωπώντας 50 ανθρώπους, επιβιώσαντες και συγγενείς θυμάτων του Ολοκαυτώματος από την Ουγγαρία.\nΗ συγκεκριμένη είναι ναζίστρια και είναι έξω από τη δίκη του λογιστή του Αουσβιτς. Μόνο στο άκουσμα της άρνησης του Ολοκαυτώματος συλλαμβάνεται.\nΣε συνέντευξή του στο Spiegel είχε δηλώσει: «συνεργός θα ήταν υπερβολικό για μένα. Θα περιέγραφα τον ρόλο μου ως ένα μικρό δόντι στα γρανάζια. Αν αυτό το ονομάζετε ενοχή, τότε είμαι ένοχος, αλλά όχι εκουσίως. Από νομικής απόψεως, είμαι αθώος». Ο Γκρένινγκ πέθανε στο νοσοκομείο και δεν είχε ακόμη ξεκινήσει να εκτίει την ποινή του.\nTREZOROS: Οι τελευταίοι μάρτυρες της φρίκης – η ταινία on-line\nΟ Τούρκος Πασάς που έγινε Χριστιανός και μοναχός – Η αντίδραση των Οθωμανών όταν το έμαθαν..\nΟ Γιουσούφ Ογλού ήταν κάποτε πασάς, στρατηγός και διοικητής...\nΟ οικ Πατριάρχης Βαρθολομαίος τίμησε τη μνήμη του Ιερομάρτυρος Πατριάρχου Κωνσταντινουπόλεως Γρηγορίου Ε’ (video)\nΗ Α. Θ. Παναγιότης ο Οικουμενικός Πατριάρχης κ.κ. Βαρθολομαίος,...


Blogmaniac: Χαστούκι Κασιδιάρη στη Λιάνα Κανέλλη και νερό εναντίον Δούρου!!! Αυτός είναι ο Ηλίας Κασιδιάρης...\nΧαστούκι Κασιδιάρη στη Λιάνα Κανέλλη και νερό εναντίον Δούρου!!! Αυτός είναι ο Ηλίας Κασιδιάρης...\nΣκηνές απείρου κάλλους στο τηλεοπτικό στούντιο του ΑΝΤ1, αφήνοντας άφωνους τους καλεσμένους πολιτικούς εκπροσώπους και τον παρουσιαστή Γιώργο Παπαδάκη.\nΜετά από αντιπαράθεση, ο βουλευτής της Χρυσής Αυγής, Ηλίας Κασιδιάρης, χαστούκισε on air τη βουλευτή του ΚΚΕ Λιάνα Κανέλλη, ενώ νωρίτερα δεν δίστασε να πετάξει ένα ποτήρι με νερό στη βουλευτή του ΣΥΡΙΖΑ, Ρένα Δούρου!!!\nΌλα ξεκίνησαν όταν η Ρένα Δουρου από τον ΣΥΡΙΖΑ μίλησε στον Ηλία Κασιδιάρη για τη δίκη που εκκρεμεί εις βάρος του και συγκεκριμένα μετά την ερώτηση: "Αναβολή πήρατε για τη δίκη σας;".\nΤο λεπτό εκείνο και σε συζήτηση που αφορούσε στον εθνικό πλούτο της χώρας και την κατάλληλη αξιοποίησή του, ο ίδιος πέταξε πρώτα ποτήρι με νερό στην κ. Δούρου και όταν η κ. Κανέλλη αντέδρασε με το να το χτυπήσει με ένα φάκελο από χαρτιά, προκειμένου να τον ηρεμήσει, ο ίδιος σηκώθηκε όρθιος και γρονθοκόπησε στο πρόσωπο την κ. Κανέλλη.\nΟ υποψήφιος βουλευτής της Χ.Α. λίγα λεπτά μετά το άγριο ξέσπασμά του εναντίον των πολιτικών εκπροσώπων αποχώρησε από την εκπομπή, ενώ η ζωντανή σύνδεση διεκόπη εκτάκτως. Ωστόσο, μετά το διάλειμμα ο Γιώργος Παπαδάκης ζήτησε συγγνώμη από τους τηλεθεατές και εστίασε το τηλεοπτικό πλάνο στους μώλωπες της κ. Κανέλλη.\nΣύμφωνα με πληροφορίες, ο Ηλίας Κασιδιάρης χειροδίκησε και κατά του Α. Δελλατόλα και του Γ. Παπαδάκη, ενώ φεύγοντας από το στούντιο απείλησε ότι θα επιστρέψει με 100 άτομα!!!\nΔείτε το βίντεο με το απίστευτο περιστατικό...\nΑναρτήθηκε από blogmaniac στις 6/07/2012 11:13:00 π.μ.


Πέντε μεγάλες αλήθειες που έμαθα σε 20 χρόνια γάμου\nΗ κόρη του Προέδρου της κυπριακής Βουλής παντρεύτηκε ως άλλη Βασίλισσα του Χιονιού\nΣτα πόσα χρόνια γάμου είναι το ζευγάρι πραγματικά ευτυχισμένο; Οι επιστήμονες έχουν την απάντηση!\n«Να μην είστε σιαμαίοι» και άλλες 4 μεγάλες αλήθειες που έμαθα μετά από 20 χρόνια γάμου\nΤα πρώτα χρόνια του έγγαμου βίου είναι ονειρεμένα. Μετά, έρχονται τα παιδιά, αλλάζουν οι υποχρεώσεις, γίνονται περισσότερες, και πολλές φορές αρχίζει η «γκρίνια«.\nΜία σύζυγος και μητέρα αποκαλύπτει πέντε μυστικά, πέντε αλήθειες αν θέλετε, που έχουν κρατήσει τον γάμο της ζωντανό και την φλόγα άσβεστη ανάμεσα σε εκείνη και τον σύζυγό της.\n«Ο σύζυγός μου κι εγώ γιορτάζουμε 20 χρόνια γάμου φέτος. Ενώ ξέρω πως είναι ορόσημο αυτά τα χρόνια, δεν μπορώ να πιστέψω το πόσο γρήγορα έχει περάσει ο χρόνος και πόσες φορές έχω χαμογελάσει μέχρι να πονέσει το πρόσωπό μου.\nΟ γάμος μας είχε και τις καλές στιγμές του, αλλά και αυτές που θέλουμε να ξεχάσουμε κάποια στιγμή. Είμαστε δύο πολύ διαφορετικοί άνθρωποι, οι οποίοι ήταν πολύ νέοι όταν γνωρίστηκαν. Κάποτε διάβασα ένα μότο, που έλεγε ότι ο γάμος είναι μία επιλογή που κάνεις κάθε μέρα. Δεν ήμουν σίγουρη ότι ήταν ακριβώς έτσι, όμως σκέφτηκα πως έχει μία μεγάλη δόση αλήθειας.\nΤι διαπίστωσα λοιπόν μέσα σε 20 χρόνια γάμου; Ιδού\nΔεν είναι κακό να πηγαίνεις για ύπνο θυμωμένος\nΕίναι σχεδόν αδύνατο να είσαι η καλύτερη εκδοχή του εαυτού σου, όταν είσαι κουρασμένος. Όταν ένα παιδί έχει ξέσπασμα ή είναι πολύ κουρασμένο τι λέμε πάντα; Ότι χρειάζεται ύπνο ή ότι έχει περάσει η ώρα του ύπνου του. Έτσι, όταν εμείς είμαστε θυμωμένοι και κουρασμένοι, το να κατεβάσουμε ρολά και να πάμε για ύπνο είναι η καλύτερη επιλογή. Τα πράγματα μοιάζουν καλύτερα το πρωί.\nμην εκνευρίζεσαι με τον σύζυγό σου μπροστά σε άλλους\nΔεν επικρίνω ποτέ ή θυμώνω με τον άντρα μου μπροστά σε άλλους. Σίγουρα, ξέρουμε να κάνουμε αστεία και πειράγματα ο ένας τον άλλον γι απλάκα, αλλά ποτέ για ένα σημαντικό ή ευαίσθητο θέμα. Ξέρουμε τι μας ενοχλεί και μένουμε μακριά από αυτά, όταν είμαστε με παρέα. Έχουν υπάρξει στιγμές που μπροστά σε φίλους, έχουμε δώσει μάχη να δείχνουμε ενωμένοι και ως ένα ζευγάρι που έχει αγάπη και σεβασμό. Ακόμη κι αν εκείνη τη στιγμή θέλουμε να πνίξουμε ο ένας τον άλλον.\nΝα περνάτε χρόνο μαζί είναι προτεραιότητα\nΟι οικογενειακές στιγμές είναι σημαντικές για τα παιδιά, αλλά και για μας ως ζευγάρι. Βρίσκουμε χρόνο να μιλάμε χωρίς να μας διακόπτουν, να γελάμε και να ζούμε πράγματα οι δυο μας. Αυτό έγινε πιο εύκολο, όταν τα παιδιά μας μεγάλωσαν. Με εφήβους στο σπίτι, μπορούμε πιο εύκολα να πάμε μόνοι για ένα φαγητό ή μια βόλτα, ένα ποτό. Όταν δεν καταφέρνουμε να χαρούμε λίγο μαζί, αρχίζουμε να νιώθουμε αποξένωση και δεν είναι ωραίο αυτό.\nΝα περνά ο καθένας χρόνο μόνος του είναι εξίσου σημαντικό\nΈχουμε διαφορετικά χόμπι, ενδιαφέροντα κι ενώ έχουμε πολλούς κοινούς φίλους, ο καθένας από εμάς έχει και τους ξεχωριστούς δικούς του. Μου αρέσει να διαβάζω, ενώ εκείνος βλέπει σειρές στο Netflix. Στον άντρα μου αρέσει να πηγαίνει βόλτες τα κυριακάτικα απογεύματα, ενώ εμένα μ’ αρέσει να μην κάνω τίποτα. Υπάρχουν κι αυτές οι στιγμές που δεν είμαστε αυτοκόλλητοι, «σιαμαίοι». Δεν είναι κακό, δεν χρειάζεται να κάνετε τα πάντα μαζί.\nΜην χάνετε τον ρομαντισμό σας\nΓια εμάς, ο ρομαντισμός δεν είναι τα post και οι δηλώσεις λατρείας και αφοσίωσης στα social media ή τα μπουκέτα με λουλούδια που φτάνουν στο γραφείο, «γιατί έτσι». Για εμάς ρομαντισμός είναι απλά πράγματα που σε αφήνουν να γνωρίζεις, ότι ο άλλος σε αγαπά και σε χρειάζεται. Ρομαντισμός είναι να ξέρουμε πώς αρέσει στον άλλον ο καφές και να του τον ετοιμάζεις χωρίς να τον ρωτήσεις, όταν φτιάχνεις τον δικό σου. Ρομαντισμός είναι να μιλάτε μεταξύ σας, για τα παιδιά, τη δουλειά, να κάνετε αστεία. Συζητάμε, γιατί μας κρατά ενωμένους, γιατί μας αρέσει να ακούμε ο ένας τη φωνή του άλλου, γιατί είμαστε ο ένας για τον άλλον. Αν αυτό δεν είναι ρομαντισμός, δεν ξέρω τι άλλο μπορεί να είναι.\nΠηγή: Her View From Home\nΤα 9 συστατικά ενός ισορροπημένου γάμου από την ειδικό\nγάμος με παιδιά έγγαμος βίος ευτυχισμένος γάμος\nΔευτέρα, 8 Νοέμβριος, 2021 στην κατηγορία Σχέσεις\nΤο συγκινητικό ποίημα της Δομνίκης Λαζάρου για τον «Αγαπημένο πατέρα» της\nΑγάπη είναι να σε περιμένει ένας ζεστός καφές ακόμη κι αν δεν τον ζητάς


Διαφορά μεταξύ των αναθεωρήσεων του «PlayStation» - Βικιπαίδεια\nΔιαφορά μεταξύ των αναθεωρήσεων του «PlayStation»\nΈκδοση από την 00:40, 27 Ιουλίου 2017\n4.103 bytes αφαιρέθηκαν , πριν από 3 έτη\nΈκδοση από την 00:35, 27 Ιουλίου 2017 (επεξεργασία)\nΈκδοση από την 00:40, 27 Ιουλίου 2017 (επεξεργασία) (αναίρεση)\n|όνομα εταιρίας =PlayStation\n|εικόνα = [[Αρχείο:PlayStation logo.svg|150px]]\n[[Αρχείο:Playstation logo colour.svg|150px]]\n[[Αρχείο:PlayStation logo wordmark 1994to2009.svg|150px]]\n|είδος = [[Κονσόλα βιντεοπαιχνιδιού|Κονσόλες βιντεοπαιχνιδιών]] (Οικιακή κονσόλα βιντεοπαιχνιδιού|οικιακές]], [[φορητή κονσόλα βιντεοπαιχνιδιού|φορητές]])\nΌλα ξεκίνησαν τοΤο 1991,όταν η [[Nintendo]] ζήτησε από την [[Sony]] να κατασκευάσει ένα πρόσθετο [[CD-ROM]] για την κονσόλα [[SNES]] με την ονομασία PlayStation. Επειδή η Sony ζήτησε να έχει το 25% των κερδών του Playstation και των παιχνιδιών του, καθώς και επειδή αποκάλυψε ότι δούλευε πάνω σε αυτό το πρόσθετο, η Nintendo στράφηκε στην [[Philips]],που η οποία τελικά έφτιαξανέφτιαξε την εμπορικά αποτυχημένη κονσόλα [[CD-I]]. Αυτό είχε ως αποτέλεσμα στηη Sony να σκέφτονταισκέφτεται να εγκαταλείψουνεγκαταλείψει το όλο εγχείρημα, ωστόσο χρησιμοποίησανχρησιμοποίησε αυτά που είχανείχε ήδη αναπτύξει, για να δημιουργήσουνδημιουργήσει μια νέα ισχυρή κονσόλα. Αυτό οδήγησε την Nintendo στο να καταθέτει μήνυση, ισχυριζόμενη παραβίαση της σύμβασης και προσπάθησεστόχευσε, σε ομοσπονδιακό δικαστήριο των ΗΠΑ, για την απόκτηση ασφαλιστικών μέτρων κατά της κυκλοφορίας του PlayStation, με την αιτιολογία ότι το όνομα ανήκει στη Nintendo. Ο ομοσπονδιακός δικαστής που προέδρευε στην υπόθεση αρνήθηκε τον ισχυρισμό.▼\n▲Όλα ξεκίνησαν το 1991,όταν η [[Nintendo]] ζήτησε από την [[Sony]] να κατασκευάσει ένα πρόσθετο [[CD-ROM]] για την κονσόλα [[SNES]] με την ονομασία PlayStation. Επειδή η Sony ζήτησε να έχει το 25% των κερδών του Playstation και των παιχνιδιών του, καθώς και επειδή αποκάλυψε ότι δούλευε πάνω σε αυτό το πρόσθετο, η Nintendo στράφηκε στην [[Philips]],που τελικά έφτιαξαν την αποτυχημένη κονσόλα CD-I. Αυτό είχε ως αποτέλεσμα στη Sony να σκέφτονται να εγκαταλείψουν το όλο εγχείρημα, ωστόσο χρησιμοποίησαν αυτά που είχαν ήδη αναπτύξει για να δημιουργήσουν μια νέα ισχυρή κονσόλα. Αυτό οδήγησε την Nintendo στο να καταθέτει μήνυση ισχυριζόμενη παραβίαση της σύμβασης και προσπάθησε, σε ομοσπονδιακό δικαστήριο των ΗΠΑ, για την απόκτηση ασφαλιστικών μέτρων κατά της κυκλοφορίας του PlayStation με την αιτιολογία ότι το όνομα ανήκει στη Nintendo. Ο ομοσπονδιακός δικαστής που προέδρευε στην υπόθεση αρνήθηκε τον ισχυρισμό.\nΤο Playstation ή PSone παρουσιάστηκε στην αγορά το Δεκέμβριο του 1994 στην Ιαπωνία και το Σεπτέμβριο του 1995 σε Ευρώπη και Βόρεια Αμερική, στην ουσία από το πουθενά, αφήνοντάς τους ανταγωνιστές παγωμένους. Αίσθηση έκαναν οι απίστευτες δυνατότητες της κονσόλας για την εποχή της και οι δυνατοί τίτλοι που το συνόδευαν. Έτσι το hardware, σε συνδυασμό με τίτλους, όπως τους Crash Bandicoot, Wipeout, Tomb Raider και Resident Evil, καθώς και μεταφορές από τα arcade, όπως τα Tekken και Ridge Racer της Namco, δεν άργησαν να φέρουν την κονσόλα στην κορυφή. Σ’ αυτό συνέβαλλε βέβαια και η πτώση που είχαν εκείνο τον καιρό οι 2 μεγάλες εταιρείες Nintendo και Sega και κατ’ επέκταση οι βιντεοκονσόλες, αφού οι 2 εταιρίες αδυνατούσαν να δουν ότι έπρεπε να κάνουν το επόμενο βήμα, για να ξανακερδίσουν το χαμένο έδαφος (μάλιστα η Sega δεν ανέκαμψε ποτέ και τελικώς αποσύρθηκε από τον χώρο). Αποτέλεσμα ήταν να δημιουργηθεί μία «φρενίτιδα» γύρω από τη νέα κονσόλα της Sony, η οποία πούλησε 102,49 εκατομμύρια αντίτυπα, μέχρι τη διακοπή της, κυριολεκτικά σε βαθιά γεράματα, στις 23 Μαρτίου 2006. Το πρώτο Playstation γνώρισε και πολλές παραλλαγές. Πέρα από την κλασσική έκδοση, κυκλοφόρησε μία slim (το PSone), με ενσωματωμένη LCD οθόνη, καθώς και ενσωματωμένη σε ηχοσύστημα, αλλά και πολλές άλλες μικρές παραλλαγές, κυρίως στην Ιαπωνία.\nΤο Μάρτιο του 1999, η Sony ανακοίνωσε την κυκλοφορία του PlayStation 2. Η έλευση της κονσόλας αυτής δημιούργησε για πρώτη φορά το εξής φαινόμενο: Να δημιουργηθούν ουρές έξω από τα καταστήματα, για την αγορά του, με αποτέλεσμα η παραγωγή να μην φτάνει την κατανάλωση. Είναι η κονσόλα με τις μεγαλύτερες πωλήσεις που έγιναν ποτέ, πουλώντας 130 εκατομμύρια κονσόλες, μέχρι το Δεκέμβριο του 2007. Ήταν η πρώτη κονσόλα που ενσωμάτωνε [[DVD|DVD-ROM]], δίνοντας του τη δυνατότητα για ακόμα πιο εντυπωσιακά παιχνίδια και για αναπαραγωγή ταινιών σε DVD. Επίσης ήταν η πρώτη κονσόλα που μπορούσε να τοποθετηθεί οριζόντια και κάθετα, κάνοντάς την πολύ βολική ως προς την τοποθέτηση.\nΤο Σεπτέμβριο του 2004 η Sony προχώρησε σε σημαντική αισθητική αναβάθμιση του PS2. Έτσι κυκλοφόρησε το PS2 Slim, μία έκδοση του PS2 με τις ίδιες δυνατότητες, αλλά σημαντικά μικρότερη και λεπτότερη από τον προκάτοχό της. Για να το καταφέρει αυτό, η Sony επανασχεδίασε την μητρική από την αρχή, ενσωμάτωσε ένα νέου τύπου Slim Type DVD Drive και έβγαλε έξω το τροφοδοτικό.\n== Κονσόλες ==\nΑνακτήθηκε από "https://el.wikipedia.org/wiki/Ειδικό:MobileDiff/6573311"


ΝΙΚΗ ή …ήττα; – Κώστας Αττίας (Kostas Attias)\nΝΙΚΗ ή …ήττα;\nΑναρτήθηκε από τον/την Κώστας Αττίας - Kostas Attias στις 12/12/2016\nΆλλη μια τελετή για κάτι σημαντικό, άλλη μια τελετή απο την οποια όλα δείχνουν πως και πάλι έμειναν μόνο… οι φωτογραφίες.\nΣήμερα στην Σχολή Ικάρων έγινε η απονομή της Διαμνημόνευσης του «Αστέρα Αξίας και Τιμής» σε Αξιωματικούς της Πολεμικής Αεροπορίας (ΠΑ), που συμμετείχαν στην επιχείρηση «ΝΙΚΗ», στην Κύπρο, τον Ιούλιο 1974.\nΠαρουσία Στελεχών εε και Αποστράτων, συγγενών των τιμώμενων Αξιωματικών και πολιτικών οι οποίοι βρίσκονταν μάλιστα στην πρώτη σειρά.\nΔεν είναι η πρώτη φορά που η πολιτεία τιμά αυτούς τους ανθρώπους που για πολλά χρόνια άδικα ξέχασε. Η αρχή, η ουσιαστική αρχή για να μπεί τέλος στην αδικία έγινε το 2008 με το ΦΕΚ 1178 Γ.\nΗ πολιτεία μάλιστα άλλαξε ουσιαστικά την στάση της με την οποία αντιμετώπιζε ώς «αόρατους» τους πολεμιστές για την ανεξαρτησία της Κύπρου στις 16 Ιουλίου του 2007 οταν ο Ευάγγελος Μεϊμαράκης τότε υπουργός Εθνικής Άμυνας, μαζί με τον Β. Μιχαλολιάκο και τον Ι. Λαμπρόπουλο επέδωσαν αναμνηστικά μετάλλια και τιμητικά διπλώματα στους πολεμιστές της Τηλυρίας και της Λευκωσίας το 1964, στην Κοφινού-Αγ. Θεοδώρους το 1967 και σε όσους πολέμησαν την χρονική περίοδο 20-7-1974 έως 20-8-1975.\nΚοιτάω τις σημερινές φωτογραφίες όμως και με πιάνει θλίψη. Μοιάζει να μην έχουμε προχωρήσει και πολύ απο τότε. Τόσα χρόνια.\nΔεν είναι μόνο το ερώτημα «γιατί τιμήθηκαν τώρα;,γιατί όχι πριν 3 μήνες που δεν υπήρχε η προκλητική ρητορική του Ερντογάν ή μετά 3 μήνες;» όπου η απάντηση είναι μάλλον αυτονόητη, είναι το μισοάδειο αμφιθέατρο της Σχολής Ικάρων που σε κάνει να αναρωτιέσαι γιατί δεν κλήθηκαν σχολεία της περιοχής; Απο βιασύνη ή απο επιλογή;\nΨάχνω να βρω μια αναφορά στην επίσημη ανακοίνωση για το ποίος εκπροσώπησε την κυβέρνηση της Κύπρου. Δεν βρίσκω τίποτα…Εσείς; Το στομάχι σφίγγεται και άλλο…\nΘυμάμαι ξαφνικά ένα ρεπορτάζ που έκανα πριν χρόνια. Σε ένα σχολείο στην Νέα Φιλαδέλφεια μαθητές «ξεσπούσαν» πάνω σε ένα ΝΟΡΑΤΛΑΣ. Το αεροσκάφος της ΝΙΚΗΣ. Ποτέ μου δεν κατάλαβα γιατί η Πολεμική Αεροπορία «μοιράζει» αεροπλάνα δεξιά και αριστερά. Αρκετά χρόνια μετά μπορώ όμως να δείξω κατανόηση στην άγνοια των πιτσιρικάδων. Κανείς βλέπεις ποτέ δεν μπήκε στον κόπο να τους διδάξει τα βασικά σε μιά κοινωνία που η Αριστερά φλερτάρει με την Χρυσή Αυγή και δεν θεωρεί ως φαίνεται και τόσο σημαντικό να καίγεται η σημαία.\nΊσως να είναι δύσκολο σε κάποιους να καταλάβουν πως χιλιάδες χρόνια τώρα, σε όλο τον κόσμο, κανείς δεν είναι τόσο παλαβός ώστε να πάει να σκοτωθεί για ένα τεμάχιο υφάσματος; Γιατί αν ήταν έτσι θα σκοτώνονταν και για κάλτσες και για πουκάμισα και για βρακιά. Πάνε χαμογελαστοί στον θάνατο όπως πήγαιναν και τα παλικάρια της επιχείρησης ΝΙΚΗ για αυτά που ΣΥΜΒΟΛΙΖΕΙ αυτό το «πανί».\nΆραγε πώς μαθαίνει η κοινωνία; Με μια διεκπεραίωση; Με μια τυπική τελετή και δυο λόγια στο πόδι τί απο όλα αυτά έμαθε η ελληνική κοινωνία; Με κάποια ρεπορτάζ στα «ψιλά» και στα γρήγορα;\nΜήπως θα βγάλει κάποιο έντυπο η πολιτεία να το πάει στα σχολεία; Αλήθεια εκείνο το φυλλάδιο για τις γερμανικές αποζημιώσεις που θα έβγαζε το υπουργείο τι κάνει;\nΚαι αναρωτιέμαι αν όλα αυτά δεν συνιστούν ήττα τότε τί;\nΑς είναι όμως. Ας δεχτούμε πως όντως η πολιτεία, η κυβέρνηση στην περίπτωση μας, θέλει να τιμήσει τους Ήρωες. Όχι σποραδικά και παρεπιμπτόντως αλλά ουσιαστικά, με βάθος και διάρκεια.\nΙδού πεδίο δόξης λαμπρό! Να καθιερώσει το υπουργείο έναν ετήσιο διαγωνισμό. Διαγωνισμό για την «ΝΙΚΗ». Με εκθέσεις, ζωγραφική, τραγούδι για τα σχολεία και με βραβείο την ξενάγηση στο μουσείο της Πολεμικής Αεροπορίας και μια πτήση. Μια πτήση που δεν χρειάζεται να γίνει με μαχητικό (αν και από οτι ακούω τα λεφτά μας περισσεύουν και σύντομα θα πάρουμε ίσως και δορυφόρους…).\nΜπορεί να γίνει με ένα C-130 με τους μαθητές, ΝΙΚΗτες, να φορούν τα μπουφάν ιπταμένου με τα ονόματα τους, αφού έχουν μάθει τί έγινε τότε, πώς ξέχασε η πολιτεία τόσα χρόνια, και πώς εκ των υστέρων αποφάσισε να κάνει το χρέος της.\nΑυτό ναι. Αυτό θα ήταν ένα μάθημα που θα ήταν χρήσιμο για να μην επαναληφθούν τα λάθη τους παρελθόντος…\nπολεμιστέςΒαγγέλης ΜεϊμαράκηςΚύπροςΠολεμική ΑεροπορίαΣχολή Ικάρωνήτταεπιχείρηση ΝΙΚΗ\nΠροηγούμενο άρθρο Ο Βίτσας πάει στα ναυπηγεία…Τι πρέπει να πεί;\nΕπόμενο άρθρο ΝΑΥΠΗΓΕΙΑ: Εξασφαλισμένα ως…τον Απρίλιο!!!


Balkan Μahabbet: Εκπαιδευτικές Δραστηριότητες\nΠροβολές εθνογραφικών ντοκιμαντέρ σχετικών με τα Βαλκάνια και την Μέση Ανατολή\nΠροβολές κινηματογραφικών ταινιών σχετικών με τα Βαλκάνια και την Μέση Ανατολή\nΕπισκέψεις εκπαιδευτικού χαρακτήρα\nΤο Εργαστήριο Balkan Mahabbet διοργανώνει κύκλους εκπαιδευτικών δραστηριοτήτων ως μέρος του ερευνητικoύ προγράμματος «Ελλάδα – Βαλκάνια: πολυπολιτισμικότητα και αντι-εθνικιστικός λόγος» που πραγματοποιείται στα πλαίσια του ΕΠΕΑΚ ΙΙ του ΥΠ.Ε.Π.Θ και υλοποιείται στο Τμήμα Βαλκανικών, Σλαβικών και Ανατολικών Σπουδών του Πανεπιστημίου Μακεδονίας. Οι δράσεις στοχεύουν στην όσμωση με τις κοινωνίες, τους πολιτισμούς και την ιστορία της Ανατολικής και Νοτιο-ανατολικής Ευρώπης καθώς και της Μέσης Ανατολής. Επιχειρούμε να «κάνουμε μουχαμπέτι», να συνομιλήσουμε, να συνδεθούμε βιωματικά, να διερευνήσουμε τα σημεία επαφής μας με τους ανθρώπους που ζουν ή προέρχονται από αυτές τις κοινωνίες. Οι δράσεις ξεκίνησαν από το Χειμερινό Εξάμηνο του ακαδημαϊκού έτους 2005 – 2006 και συνεχίζονται σε ετήσιους κύκλους.\n* Η ακριβής ώρα και ημερομηνία των δράσεων θα ανακοινωθεί μέσω e-mail σε όσους ενδιαφέρονται.\nΕπικοινωνία – ενημέρωση:\nE-mail: ag at uom.gr, Τηλ.: 2310 891349, Fax: 2310 891337\nΕλευθερία Ρόζα Βασιλάκη, Δρ. Ιστορίας και Πολιτισμού\nΜετα-διδάκτορας ερευνήτρια προγράμματος ΠΥΘΑΓΟΡΑΣ ΙΙ\nE-mail: vasilaki at uom.gr\n1. Προβολές εθνογραφικών ντοκιμαντέρ σχετικών με τα Βαλκάνια και την Μέση Ανατολή\n2. Προβολές κινηματογραφικών ταινιών σχετικών με τα Βαλκάνια και την Μέση Ανατολή\n3. Επισκέψεις εκπαιδευτικού χαρακτήρα\n1. Πρόγραμμα προβολών εθνογραφικών ντοκιμαντέρ σχετικών με τα Βαλκάνια και την Μέση Ανατολή\nΟι προβολές γίνονται, για αποκλειστικά εκπαιδευτικούς λόγους, σε αμφιθέατρο του Πανεπιστημίου Μακεδονίας (μεγάλη οθόνη, μονοφωνικός ήχος).\n1. WE ARE ALL NEIGHBOURS, Tone Bringa, 1993, Μεγάλη Βρετανία\nΜέσα από τον εθνογραφικό φακό της αμερικανίδας ανθρωπολόγου, παρακολουθούμε την σταδιακή, αλλά και ταχύτατη, φθορά των σχέσεων φιλίας και καλής γειτονίας στην πολυεθνική Βοσνία, μετά το ξέσπασμα του πολέμου.\n2. WHOSE’S THIS SONG?, Adela Paeeva, 2003, Βουλγαρία\nΑναζητώντας την καταγωγή ενός τραγουδιού που είχε ακούσει στην παιδική της ηλικία, η σκηνοθέτης ξεκινά μια περιπλάνηση στα Βαλκάνια. Η αναζήτησή της θα αποκαλύψει τις πολλαπλές μορφές αυτής της μελωδίας, που συναρτώνται με το περιεχόμενο που προσλαμβάνουν οι στίχοι σε διαφορετικές χώρες και γλώσσες (ερωτκό τραγούδι, θρησκευτικός ύμνος, στρατιωτικό εμβατήριο). Η συγκεκριμένη μελωδία («τραγούδι») είναι για την σκηνοθέτη η ζωντανή απόδειξη των πολιτισμικών δεσμών που συνδέουν τους αντιμαχόμενες εθνότητες της περιοχής.\n2. Πρόγραμμα προβολών κινηματογραφικών ταινιών σχετικών με τα Βαλκάνια και την Μέση Ανατολή\nΟ ΚΙΝΗΜΑΤΟΓΡΑΦΟΣ ΤΩΝ ΒΑΛΚΑΝΙΩΝ ΚΑΙ ΤΗΣ ΜΕΣΗΣ ΑΝΑΤΟΛΗΣ\nΕπιλογή ταινιών – Επιμέλεια προβολών: Ελευθερία Ρόζα Βασιλάκη\nΔρ. Ιστορίας και Πολιτισμού, Μεταδιδάκτορας Προγράμματος «Πυθαγόρας ΙΙ»\n1. NO MAN'S LAND, Danis Tanovic, 2001, Βοσνία-Ερζεγοβίνη\nΔύο τραυματισμένοι στρατιώτες, ο ένας Βόσνιος και ο άλλος Σέρβος, παγιδεύονται μαζί σε ένα χαράκωμα (no man's land) μεταξύ των γραμμών των αντιμαχόμενων πλευρών. Ένας τρίτος στρατιώτης (ένας Βόσνιος), που μοιάζει νεκρός, ξαναβρίσκει τις αισθήσεις του αλλά δεν μπορεί να μετακινηθεί, καθώς το σώμα του βρίσκεται παγιδευμένο πάνω σε μια νάρκη. Καθώς οι στρατιώτες καβγαδίζουν μεταξύ τους, οι εργαζόμενοι των σωστικών μονάδων του Ο.Η.Ε. και το διεθνές τηλεοπτικό δίκτυο - εξυπηρετώντας ο καθένας την δική του ατζέντα - εμπλέκονται στην υπόθεση.\n2. ΠΡΙΝ ΑΠΟ ΤΗ ΒΡΟΧΗ, Milcho Manchevski, 1995, π.Γ.Δ.Μ.\nΣπονδυλωτή αφηγηματική ταινία τριών μερών που εναλλάσσεται μεταξύ Λονδίνου και π.Γ.Δ.Μ. και εμμένει στα ζητήματα της ελευθερίας του έρωτα και της διάβρωσης των ανθρώπινων σχέσεων από τη βία. Στο πρώτο μέρος, ένας νεαρός Ορθόδοξος μοναχός από τη π.Γ.Δ.Μ. προστατεύει μια νεαρή φυγάδα από την Αλβανία. Το δεύτερο μέρος απεικονίζει μια ιστορία αγάπης στο Λονδίνο. Στο τρίτο, η δράση επιστρέφει στη π.Γ.Δ.Μ. για να απεικονίσει τις αιματηρές εθνοτικές συγκρούσεις.\n3. UNDERGROUND, Emir Kusturica, 1995, Σερβία\n4. GOODBYE LENIN, Wolfgang Becker, 2003, Γερμανία\nΤον Οκτώβριο του 1989 η μητέρα του Άλεξ, ενός ακτιβιστή της κοινωνικής προόδου και της βελτίωσης της καθημερινής ζωής στην Ανατολική Γερμανία, πέφτει σε κώμα. Ο Άλεξ βρίσκεται σε αδιέξοδο όταν η μητέρα του ανακτά την επαφή της με τον κόσμο οκτώ μήνες αργότερα. Η καρδιά της είναι τόσο ευαίσθητη που οποιοδήποτε σοκ μπορεί να την σκοτώσει και τίποτα δεν είναι περισσότερο αναπάντεχο από την πτώση του Τείχους του Βερολίνου και τον θρίαμβο του καπιταλισμού στην αγαπημένη της πατρίδα. Για να σώσει την μητέρα του, ο Άλεξ μεταμορφώνει το οικογενειακό διαμέρισμα σε νησίδα του παρελθόντος, σε ένα είδος σοσιαλιστικού μουσείου και καταφέρνει να αποκρύψει από την μητέρα του, ξεγελώντας τη με υπέροχο τρόπο, τις κοσμογονικές αλλαγές στην Ανατολική Γερμανία. Ωστόσο, αυτό που ξεκινά ως αθώο ψέμα, ξεφεύγει από τον έλεγχο του Άλεξ, καθώς η μητέρα του νιώθει μέρα με την μέρα καλύτερα, θέλει να παρακολουθήσει τηλεόραση αλλά και να βγει από το σπίτι κάποια μέρα.\n5. LILIA FOR EVER- Lukas Moodysson, 2002, Σουηδία\nΗ δεκαεξάχρονη Λίλια ζει σε ένα υποβαθμισμένο προάστιο κάπου στην πρώην Σοβιετική Ένωση. Η μητέρα της έχει φύγει να ζήσει στην Αμερική με το φίλο της, και η Λίλια περιμένει πότε θα της πουν να πάει κι εκείνη. Η μητέρα της, όμως, δεν της στέλνει ούτε γράμμα ούτε χρήματα, κι ύστερα από λίγο η Λίλια συνειδητοποιεί ότι έχει εγκαταλειφθεί. Μετακομίζει σε ένα μικρό, ερειπωμένο διαμέρισμα χωρίς ρεύμα και θέρμανση. Καταρρακωμένη και απένταρη, η Λίλια δεν ελπίζει πια σε τίποτα. Ο μόνος της φίλος είναι ο ενδεκάχρονος Βολόντια που κοιμάται καμιά φορά στον καναπέ της. Τα πράγματα, όμως, αλλάζουν, όταν η Λίλια ερωτεύεται τον Αντρέι. Εκείνος της λέει να τον ακολουθήσει στη Σουηδία και να ξεκινήσουν μια νέα ζωή. Ο μικρός Βολόντια ζηλεύει και βλέπει τον Αντρέι με καχυποψία, αλλά η Λίλια ετοιμάζει τα πράγματά της. Ξαφνικά, βρίσκεται καθισμένη σ' ένα αεροπλάνο με προορισμό τη Σουηδία, χωρίς να ξέρει τι θα γίνει στη συνέχεια.\n6. ΩΡΑΙΑ ΝΕΚΡΑ ΚΟΡΙΤΣΙΑ, Dalibor Matanic, 2002, Κροατία\nΗ Ίβα και η Μαρία είναι δυο νεαρές ομοφυλόφιλες που αποφασίζουν να νοικιάσουν μαζί ένα διαμέρισμα. Στην πολυκατοικία τους ζουν διάφοροι περιθωριακοί, όπως μια πόρνη, ένας τύπος που κάνει παρέα με νεοφασίστες, ένας πρώην στρατιώτης, κι ένας περίεργος γέρος που κρύβει το θάνατο της γυναίκας του γιατί εισπράττει τη σύνταξή της. Τα προβλήματα του ζευγαριού ξεκινούν όταν οι γείτονές τους καταλάβουν ότι πρόκειται για λεσβίες, ιδιαίτερα όταν ένας γείτονας θα ερωτευτεί την Ίβα και θα δυσκολευτεί να αποδεχτεί τη σεξουαλική της ταυτότητα.\n7. ΦΥΤΙΛΙ, Pjer Zalica, 2003, Βοσνία – Ερζεγοβίνη, Αυστρία\nH Τεσάνγε είναι μια μικρή πόλη στη Βοσνία, με ζεστούς, κατοίκους, ήσυχη ζωή, κεντρική πλατεία, παραδόσεις, καλούς γείτονες. Ωστόσο, αυτή η γραφική εικόνα δεν είναι παρά μια βιτρίνα που πίσω της κρύβει προβλήματα μεταξύ των εθνικών μειονοτήτων, εγκληματίες, πορνεία, δουλεμπόριο και διαφθορά. Και τότε, ξαφνικά, έρχεται η αναγγελία ότι ο πρόεδρος Κλίντον θα επισκεφτεί την Τεσάνγε, γεγονός που γεμίζει όλους τους κατοίκους της με μεγάλη χαρά. Με τα μάτια όλου του πλανήτη πάνω της, η πόλη μπορεί να προσβλέπει σε τεράστια εισροή ξένων κεφαλαίων και σε υποσχέσεις για ευημερία και ευτυχία. Άλλωστε, ο αμερικανός πρόεδρος έχει δεχτεί να γίνει ο σπόνσορας της πόλης. Το μόνο που μένει τώρα για να γίνει το όνειρο πραγματικότητα είναι να μπορέσει η πόλη να εξαλείψει τη σκοτεινή της πλευρά. Με την αντίστροφη μέτρηση να έχει αρχίσει, η πόλη έχει μόνον επτά μέρες για να δημιουργήσει μια αυτοσχέδια δημοκρατία και να μεταμορφωθεί στο ειδυλλιακό μέρος που υποτίθεται πως είναι.\n8. Ο ΚΑΙΡΟΣ ΤΩΝ ΤΣΙΓΓΑΝΩΝ, Emir Kusturica, 1988, Γιουγκοσλαβία\nΟ Πεχράν είναι ένας τσιγγάνος που έχει μεγαλώσει με την γιαγιά του σε μια παραγκούπολη του Σεράγεβο. Ερωτευμένος με την Άζρα, ονειρεύεται να κερδίσει πολλά χρήματα για να την παντρευτεί. Ο «νονός» Αχμέτ του προτείνει να τον ακολουθήσει στην Ιταλία για να κάνει περιουσία. Ο Πεχράν θα βρεθεί έτσι φυλακισμένος σε έναν κόσμο χωρίς ηθικούς δισταγμούς, υποχρεωμένος να συμμετάσχει σε παρανομίες, αφού για να επιβιώσει θα πρέπει να υποκύψει στους κανόνες του Αχμέτ. Το «ευρωπαϊκό όνειρο» θα παραμείνει απρόσιτο για τους τσιγγάνους και ο Πεχράν θα προσγειωθεί απότομα στην πραγματικότητα.\n9. ΘΕΪΚΗ ΠΑΡΕΜΒΑΣΗ, Elia Suleiman, 2002, Παλαιστίνη\nΝαζαρέτ. Ιερουσαλήμ. Ένα σημείο ελέγχου. Η πόλη μοιάζει ήσυχη, ωστόσο οι διαπληκτισμοί πληθαίνουν. Μια ιστορία έρωτα διαδραματίζεται ανάμεσα σε έναν Παλαιστίνιο της Ιερουσαλήμ και μια Παλαιστίνια της Ραμάλα που προσπαθούν να συναντηθούν μέσα από τα πολλαπλά εμπόδια που θέτει η πολιτική κατάσταση. Η γυναίκα δεν μπορεί να συνεχίσει πέρα από το σημείο ελέγχου ανάμεσα στις δύο πόλεις κι έτσι οι συναντήσεις του ζευγαριού διαδραματίζονται στο έρημο πάρκινγκ του checkpoint. Οι ανεκπλήρωτες επιθυμίες των δυο πρωταγωνιστών θα μεταφραστούν σε ηρωικές πράξεις μέσα από τις οποίες θα προσπαθήσουν να ανατρέψουν την κατάσταση τους.\n10. LUNA PAPA, Bakhtiar Khudojnazarov, 1999, Αυστρία, Γερμανία, Ρωσία, Ελβετία, Γαλλία, Τατζικιστάν\nΗ Μαμλακάτ θέλει να γίνει ηθοποιός αλλά ζει σε ένα μικρό χωριό, σε μια άγονη περιοχή της Κεντρικής Ασίας, δίπλα σε μια μεγάλη θάλασσα. Για ποιόν λόγο το δεκαεπτάχρονο κορίτσι δεν θα πίστευε τον μυστηριώδη, όμορφο ξένο που διατείνεται ότι είναι φίλος του Tom Cruise; Το επόμενο πράγμα που θα μάθει είναι ότι είναι έγκυος και απελπισμένη να επανορθώσει την οικογενειακή τιμή, βρίσκοντας αυτόν που την αποπλάνησε. Πατέρας, κόρη και ο «διαφορετικός» αδελφός της Μαμλακάτ, εκκινούν για ένα άγριο και φανταστικό ταξίδι στα τοπία της Κεντρικής Ασίας, όπου η παράδοση και οι δεισιδαιμονίες συγκρούονται με το χάος του μεταμοντέρνου κόσμου.\n11. ΟΣΑΜΑ, Siddiq Barmak, 2003, Αφγανιστάν, Ολλανδία, Ιαπωνία, Ιρλανδία, Ιράν\nΜετά την επιβολή του νόμου του καθεστώτος των Ταλιμπάν, οι γυναίκες δεν μπορούν πια να εργάζονται, ούτε και να κυκλοφορούν στον δημόσιο χώρο χωρίς τη συνοδεία κάποιου αρσενικού μέλους της οικογένειας. Έτσι, ένα δωδεκάχρονο κορίτσι και η μητέρα του θα βρεθούν στα όρια της λιμοκτονίας. Η μητέρα αποφασίζει να μεταμφιέσει την κόρη της σε αγόρι. Με το όνομα «Οσάμα», το νεαρό κορίτσι ξεκινά ένα τρομακτικό ταξίδι καθώς θα προσπαθεί να αποφύγει την αποκάλυψη της ταυτότητάς της από τους Ταλιμπάν.\n12. ΚΑΝΤΑΧΑΡ, Mosen Makhmalbaf, 2001, Ιράν, Αφγανιστάν\nΗ Ναφάς είναι μια δημοσιογράφος που γεννήθηκε στο Αφγανιστάν και μεγάλωσε με την οικογένειά της στον Καναδά. Ωστόσο, η αδελφή της έμεινε πίσω και στα χρόνια που μεσολάβησαν υπέστη ένα σοβαρό ατύχημα από έκρηξη νάρκης. Η Ναφάς λαμβάνει ένα γράμμα από την αδελφή της που της ανακοινώνει ότι σκοπεύει να θέσει σύντομα τέρμα στην ζωή της. Απελπισμένη να σώσει την ζωή της αδελφής της, η Ναφάς θα φτάσει στο Αφγανιστάν και θα ενσωματωθεί σε ένα καραβάνι προσφύγων που, για διάφορους λόγους, επιστρέφουν στον τόπο που βασανίζεται από τον πόλεμο. Καθώς ψάχνει την αδελφή της, η Ναφάς φτιάχνει ένα ξεκάθαρο και ενοχλητικό πορτραίτο του καθεστώτος των Ταλιμπάν και της επίδρασής του στην ζωή των ανθρώπων.\n13. Ο ΚΥΚΛΟΣ, Jafar Panahi, 2000, Ιράν\nΣτην αίθουσα αναμονής ενός νοσοκομείου μια γυναίκα μαθαίνει ότι η κόρη της μόλις γέννησε ένα κορίτσι, ενώ ο υπέρηχος είχε προετοιμάσει την οικογένεια για την γέννηση ενός αγοριού. Η μητέρα τρομοκρατείται καθώς γνωρίζει ότι ο γαμπρός της θα εγκαταλείψει την κόρη της και τρέπεται σε φυγή όταν καταφθάνει η οικογένειά του. Στους δρόμους της Τεχεράνης, δυο ακόμη γυναίκες, στις οποίες μόλις έχει αποδοθεί προσωρινή χάρη, τρέχουν και σχεδιάζουν να μην επιστρέψουν στη φυλακή από την οποία μόλις βγήκαν. Στο μεταξύ, η φίλη τους Πάρι έχει αποδράσει από την φυλακή για να πραγματοποιήσει μια έκτρωση και συναντά μια άλλη γυναίκα που σχεδιάζει να εγκαταλείψει την κόρη της και θα βρεθεί σε λίγο άδικα κατηγορούμενη για πορνεία. Καθώς το αφήγημα στρέφεται από την μία γυναίκα στην άλλη, οι ιστορίες θα συναντηθούν μεταμορφώνοντας την κοινή αίσθηση απόγνωσης και αδικίας σε κάποιου τύπου συγγένεια και, ίσως, ελπίδα.\n14. Η ΗΜΕΡΑ ΠΟΥ ΕΓΙΝΑ ΓΥΝΑΙΚΑ, Marzieh Meshkini, 2001, Ιράν\nΟι ιστορίες τριών Ιρανών γυναικών στο νησί του Kish. Η Χάβα περνάει την τελευταία της ημέρα με τον φίλο της Χασάν, καθώς την επομένη, στα ένατα γενέθλιά της, θα γίνει γυναίκα και σύμφωνα με τον ισλαμικό νόμο δεν θα μπορεί να συναναστρέφεται με ανθρώπους του άλλου φύλου. Η Αχόο συναγωνίζεται μανιωδώς με ένα γυναικείο ποδήλατο, σε πείσμα της αποδοκιμασίας όλων των ανδρικών μελών της οικογένειάς της. Η Χοόρα σε ένα καταναλωτικό ξέσπασμα, αγοράζει όλα τα πράγματα που πάντοτε ήθελε για τον εαυτό της.\n15. ΜΕΘΥΣΜΕΝΑ ΑΛΟΓΑ, Bahman Ghobadi, 2000, Ιράν\nΣε ένα απομακρυσμένο κουρδικό χωριό, στα σύνορα Ιράν-Ιράκ, πέντε ορφανά από μητέρα παιδιά προσπαθούν να επιβιώσουν κάτω από συνθήκες μεγάλης φτώχειας. Ο Αγιούμπ και η μικρή αδελφή του Αμενέ δουλεύουν στο παζάρι, μεταφέροντας ταυτόχρονα τον μικροσκοπικό άρρωστο αδελφό τους. Όταν μια νάρκη σκοτώνει τον λαθρέμπορο πατέρα τους, ο Αγιούμπ προσχωρεί με την σειρά του στους λαθρέμπορους για να εξασφαλίσει κάποιο εισόδημα στη οικογένεια. Η οικονομική πίεση μεγαλώνει καθώς η ασθένεια του μικρού αδελφού επιδεινώνεται και μια εγχείρηση στο Ιράκ είναι η μόνη ελπίδα. Μια πιθανή λύση αναφαίνεται με την διευθέτηση του γάμου της μεγαλύτερης αδελφής των παιδιών με κάποιον που υπόσχεται να πληρώσει το κόστος της εγχείρησης.\n3. Πρόγραμμα επισκέψεων εκπαιδευτικού χαρακτήρα\n1. Επίσκεψη γνωριμίας στον ΑΡΑΒΟ-ΕΛΛΗΝΙΚΟ ΜΟΡΦΩΤΙΚΟ ΠΟΛΙΤΙΣΜΙΚΟ ΚΕΝΤΡΟ Θεσσαλονίκης και ενημέρωση για τις δραστηριότητες του.\n2. Επίσκεψη γνωριμίας στο ΕΛΛΗΝΙΚΟ ΛΟΓΟΤΕΧΝΙΚΟ ΚΑΙ ΙΣΤΟΡΙΚΟ ΑΡΧΕΙΟ Θεσσαλονίκης και ενημέρωση για τις δραστηριότητες του.\n3. Επίσκεψη γνωριμίας στο ΜΑΚΕΔΟΝΙΚΟ ΙΝΣΤΙΤΟΥΤΟ ΕΡΓΑΣΙΑΣ και ενημέρωση για τις δράσεις του σχετικά με τους εργαζόμενους μετανάστες.\n4. Επίσκεψη γνωριμίας στο ΚΕΝΤΡΟ ΥΠΟΔΟΧΗΣ ΠΡΟΣΦΥΓΩΝ ΚΑΙ ΑΙΤΟΥΝΤΩΝ ΑΣΥΛΟ της Μ.Κ.Ο. ΚΟΙΝΩΝΙΚΗ ΑΛΛΗΛΕΓΓΥΗ και ενημέρωση για τις δραστηριότητες του.\n5. Επίσκεψη γνωριμίας στο ΣΤΕΚΙ ΜΕΤΑΝΑΣΤΩΝ – ΚΟΙΝΩΝΙΚΟ ΚΕΝΤΡΟ και ενημέρωση για τις δραστηριότητες του.\n6. Επίσκεψη στο ΙΔΡΥΜΑ ΜΕΛΕΤΩΝ ΧΕΡΣΟΝΗΣΟΥ ΤΟΥ ΑΙΜΟΥ και ενημέρωση για τις δραστηριότητες του.


Πέργκολα studios | ενοικιαζόμενα δωμάτια στα Πολλώνια, Μήλος\nΠέργκολα Studios, ενοικιαζόμενα δωμάτια στα Πολλώνια\nΠέργκολα Studios στα Πολλώνια της Μήλου\nP: +30 22870 41121, +30 22870 22651\nM: +30 6944 418607\nBook Pergola Studios\nΕνοικιαζόμενα στούντιο και δωμάτια στα Πολλώνια, Μήλος\nΤο Πέργκολα Studios βρίσκεται σε απόσταση όχι μεγαλύτερη των 100 μ. από τον κόλπο των Πολλωνίων, ένα από τα ομορφότερα χωριά της Μήλου με μεγάλη αμμώδη παραλία με δέντρα, όπου δένουν οι μικρές βάρκες, αλλα και παιδική χαρά στην δεξιά πλευρά του κόλπου. Είμαστε κοντά σε μερικά από τα καλύτερα εστιατόρια στη Μήλο, ακριβώς πάνω στη θάλασσα, σε καταστήματα, σούπερ μάρκετ και γραφεία ενοικίασης.\nΤο Πέργκολα Studios αλλά και το διπλανό κτίριο η "Κιβωτός των Γεύσεων" διευθύνονται από τον ίδιο ιδιοκτήτη, και τα δύο χτισμένα με μεράκι και κυκλαδίτικη αρχιτεκτονική. Το "Κιβωτός των Γεύσεων" είναι ένα εξειδικευμένο "delicatessen" κατάστημα, χρησιμοποιώντας επιλεγμένα τοπικά προϊόντα για να κάνουν μαρμελάδες, γλυκά, μέλι, κ.α.. Εδώ μπορείτε να απολάυσετε το πρωινό σας σε ένα σκιερό όμορφο και ήσυχο κήπο.\nΤο Πέργκολα Studios διαθέτει 10 δωμάτια, που μπορούν να φιλοξενήσουν έως και τρία άτομα. Τα δύο δωμάτια/διαμερίσματα έχουν πλήρως εξοπλισμένη κουζίνα. Όλα τα δωμάτια είναι κλιματιζόμενα, διαθέτουν ψυγείο, τηλεόραση, Wi-Fi καθώς και μπαλκόνι. Όλα τα δωμάτια διαθέτουν μποϊλερ για να ετοιμάσετε το πρωινό σας.\nΚαθημερινή καθαριότητα και λογικές τιμές.\nΚαλώς ήρθατε στη Μήλο και στα δωμάτια Πέργκολα Studios.


Πρόταση περί Συμμετοχικής Δημοσιογραφίας ή Δημοσιογραφίας των Πολιτών\nΜια από τις ιδιαίτερες δυσκολίες που αντιμετωπίζει η έρευνα στις λεγόμενες «ανθρωπιστικές» σπουδές, στη Φιλολογία, στη Γλωσσολογία, την Ιστορία αλλά και στην Κοινωνιολογία, στην Ανθρωπολογία, στις Πολιτικές Επιστήμες και στις επιστήμες της Επικοινωνίας είναι το ότι δύσκολα μπορεί να γίνει με πειράματα in vitro και πάντως μόνο συμπληρωματικά της in vivo έρευνας. Από την άλλη πλευρά, η δυσκολία της in vivo έρευνας είναι ότι χρειάζεται χρόνο. Κι αυτό διότι στη ζωή δεν μπορείς να επιβάλεις και να διατηρήσεις κάποιες ελεγχόμενες, αναγκαίες συνθήκες για να μελετήσεις το αντικείμενό σου, όποιο και να είναι αυτό. Δεν μπορείς δηλαδή να δημιουργήσεις ένα περιβάλλων Κανονικών ή Ειδικών (κατά το δοκούν) Συνθηκών.\nΒεβαίως μπορούν να λειτουργήσουν κάποιες μέθοδοι εξομοίωσης αλλά κι αυτές δεν μπορούν να έχουν ισχυρή αποδεικτική αξία για ζητήματα που αφορούν τον άνθρωπο και την κοινωνία.\nΕτσι λοιπόν, από τη μία πλευρά δεν μπορείς να χρησιμοποιήσεις το Εργαστήριο που θα σε βοηθούσε να βγάλεις γρήγορα συμπεράσματα, από την άλλη έχει την ίδια τη Ζωή εκεί έξω που όμως θέλει χρόνια, δεκαετίες, μπορεί και αιώνες για να σου προσφέρει κάποιες απαντήσεις.\n(Βεβαίως στην Ελλάδα του «είμαι ότι δηλώσω», του «τα ράσα κάνουν τον παπά» και του «ακόμη δεν τον είδαμε, Γιάννη τον φωνάξαμε», αυτά τα μικροεμπόδια ξεπερνιούνται με εξαιρετική ευκολία, ας είναι καλά και η βιβλιογραφία από την Ομαχα ή τη Νεμπράσκα. Και σταματώ εδώ την «κακία» γιατί θα γίνουμε μύλος, οσονούπω…)\nΠαρ’ όλα αυτά υπάρχουν κάποιες φορές που ο ερευνητής μπορεί εργαστεί υπό ειδικές συνθήκες ακόμη και in vivo.\nΈνα διάσημο και σχετικά πρόσφατο παράδειγμα είναι η απαγόρευση όλων των πτήσεων που επέβαλαν οι ΗΠΑ μετά το χτύπημα στη Νέα Υόρκη. Η απαγόρευση βοήθησε τις επιστήμες του Περιβάλλοντος να βγάλουν πολύτιμα συμπεράσματα, να κάνουν μετρήσεις που ποτέ άλλοτε δεν θα είχαν την ευκαιρία να κάνουν. Πώς να ζητήσεις από ένα κράτος να «κατεβάσει» όλα του αεροπλάνα για να δεις αν αυτά επηρεάζουν και πόσο τη θερμοκρασία της ατμόσφαιρας, την ποιότητα του φωτός, την ακουστική κτλ κτλ;\nΚι έρχομαι στο θέμα και την πρόταση: μιλώντας για τα «Παραδοσιακά» και τα «Νέα» ΜΜΕ και το κατά πόσο τα δεύτερα μπορούν να επιδράσουν ή και να αντικαταστήσουν τα πρώτα, θα είχε ενδιαφέρον να γίνουν κάποιες μετρήσεις όταν τα Παραδοσιακά Μέσα σιγούν. Τι παρατηρούμε τότε; Τι συμβαίνει; Πως λειτουργούν τα Νέα Μέσα και οι Πολίτες-Δημοσιογράφοι;\nΕπειδή λοιπόν δεν είναι δυνατόν –όπως με τα αεροπλάνα- να ζητήσεις να σταματήσουν να εκδίδονται και να εκπέμπουν εφημερίδες, ραδιόφωνα και τηλεοράσεις, τι κάνεις;\nΕκμεταλλεύεσαι μια 24ωρη απεργία των δημοσιογράφων!\nΜειώθηκαν ή αυξήθηκαν οι δημοσιεύσεις στα Blogs και στα άλλα Κοινωνικά Δίκτυα;\nΑνέβηκαν ή έπεσαν οι επισκέψεις σ’ αυτά;\nΠόσο επηρεάστηκε η θεματολογία τους;\nΕίδαμε κάποια θεαματική μείωση που θα σήμαινε ότι Παραδοσιακά και Νέα Μέσα λειτουργούν με βάση τις αρχές των συγκοινωνούντων δοχείων;\nΜήπως είδαμε θεαματική αύξηση που θα σήμαινε ότι τα Νέα Μέσα εκμεταλλεύτηκαν το κενό της ροής πληροφοριών;\nΚαταγράφεις, κάνεις στατιστικές, στην επόμενη απεργία το ξανακάνεις, επαληθεύεις, συμπληρώνεις, οργανώνεις ΣΥΝΕΔΡΙΟ, ανακοινώνεις!\nΛες ναι! Τα Παραδοσιακά Μέσα τελεύτησαν. Υπάρχουν δεν υπάρχουν ένα και το αυτό.\nΌχι! Χωρίς εφημερίδες πεθαίνουν και τα μπλογκ…\nΑπό τη εποχή του Αρχιμήδη μέχρι το CERN, (ΚΑΙ) έτσι λειτουργεί η Επιστημονική Ερευνα και όχι με ο,τι του κατεβεί το τρελο-Παντελή!\nΑυτά και ως πραγματική ΠΡΟΤΑΣΗ\nΚαι ως κλείσιμο της ΚΡΙΤΙΚΗΣ των προηγούμενων κειμένων.\nΔιότι ΚΡΙΤΙΚΗ δίχως ΠΡΟΤΑΣΗ είναι μια τρύπα στο νερό!\nΔημοσιογραφία ΕΙΝΑΙ ΘΕΜΑ προτάσεις συνέδρια


Κορονοϊός: 362 κρούσματα, 215 διασωληνωμένοι και 8 θάνατοι –- Αναλυτικά στοιχεία\nYou are at:Home » Κοινωνία » Κορονοϊός: 362 κρούσματα, 215 διασωληνωμένοι και 8 θάνατοι –- Αναλυτικά στοιχεία\nBy Βασίλης Φουρτούνης on 28 Ιουνίου, 2021 Κοινωνία\nΟ ΕΟΔΥ ανακοίνωσε σήμερα Δευτέρα 362 νέα κρούσματα κορονοϊού στη χώρα μας το τελευταίο 24ωρο. Τα σημερινά κρούσματα είναι κατά 126 περισσότερα από χθες τα οποία έχουν προέλθει από 4353 λιγότερους ελέγχους σε σχέση με χθες. Αν κάνουμε την αντιστοίχιση κρουσμάτων και ελέγχων θα διαπιστώσουμε ότι και σήμερα έχουμε πολύ μεγάλη αύξηση κρουσμάτων σε σχέση με χθες, κάτι που αντικατοπτρίζεται και στον δείκτη θετικότητας που σήμερα βρίσκεται στο 1,9%, ενώ χθες ήταν 1,0%, ο οποίος όμως είναι κατά 52,02% μικρότερος από το Μέσο Όρο Δείκτη Θετικότητας εξαμήνου.\nΣήμερα, όπως και χθες, καταγράφονται 215 διασωληνωμένοι, 16 λιγότεροι από χθες (231), 23 λιγότεροι από προχθές (238) και 24 λιγότεροι από αντιπροχθές (239).\nΣε ότι αφορά τον τραγικό αριθμό των συμπολιτών μας που έχασαν τη ζωή τους, σήμερα καταγράφονται 8 νεκροί, 10 λιγότεροι από χθες (18), 4 λιγότεροι από προχθές (12) και, 13 λιγότεροι από αντιπροχθές (21).\nΑπό τα 343 εγχώρια κρούσματα καταγράφηκαν 187 (107 – 201 – 195) στην Περιφέρεια Αττικής, 80 περισσότερα από χθες, τα οποία είναι σήμερα δωδεκάμισι φορές περισσότερα (12,47) σε σχέση με τα 15 (19 – 22 – 27), 4 λιγότερα από χθες, που καταγράφηκαν στην περιφέρεια Θεσσαλονίκης.\nΟι τρεις περιφέρειες που παρακολουθούμε εδώ και πολύ καιρό, η Αττική, η Θεσσαλονίκη και η Αχαΐα, σήμερα παρουσιάζουν πολύ μεγάλη αύξηση του ιϊκού τους φορτίου σε σχέση με χθες της τάξεως του 3,50%.\n28/6/2021 27/6/2021 28/6/2021 27/6/2021\nΑνατολική Αττική 28 22 6 24,57 23,57 1,00\nΒόρειος Τομέας Αθηνών 20 7 13 17,43 19,57 -2,14\nΔυτική Αττική 4 1 3 4,00 4,00 0,00\nΔυτικός Τομέας Αθηνών 23 8 15 16,57 16,71 -0,14\nΚεντρικός Τομέας Αθηνών 50 37 13 45,29 46,86 -1,57\nΝότιος Τομέας Αθηνών 46 19 27 24,00 20,86 3,14\nΠειραιάς 14 12 2 15,57 17,00 -1,43\nΣύνολο Αττικής 185 106 79\nΝότιος Τομέας Αθηνών 8,68\nΑνατολική Αττική 5,57\nΚεντρικός Τομέας Αθηνών 4,86\nΔυτικός Τομέας Αθηνών 4,70\nΒόρειος Τομέας Αθηνών 3,38\nΔυτική Αττική 2,49\nΣύμφωνα με τον ΕΟΔΥ, σήμερα διενεργήθηκαν 4.514 μοριακοί έλεγχοι και 14.948 rapid τεστ κορονοϊού, σύνολο 19.462, 4.353 τεστ λιγότερα από χθες. Ο Δείκτης Θετικότητας βρίσκεται και σήμερα στο 1,9%, χθες στο 1,0%, προχθές στο 1,0% και αντιπροχθές στο 1,1%. Ο σημερινός δείκτης θετικότητας είναι μικρότερος από το Μέσο Δείκτη εξαμήνου κατά 52,02%\nΣήμερα 28/6/2021 καταγράφονται 103.379 εμβολιασμοί. Σύνολο ατόμων που έχουν εμβολιαστεί με την 1η δόση του εμβολίου 4.762.226 [ 53,72%] ( 33.647 στις 28/6/2021), οι εμβολιασμοί που έχουν ολοκληρωθεί ανέρχονται σε 3.666.080 [ 41,36%] (75.143 στις 28/6/2021). Έχουν πραγματοποιηθεί συνολικά 8.202.338 εμβολιασμοί.\nΚυριακή 27/6/21 39 24 15 11,26% 39,89%\nΔείγματα που έχουν ελεγχθεί: Από την 1η Ιανουαρίου 2020 μέχρι σήμερα, στα εργαστήρια που διενεργούν ελέγχους για τον νέο κορωνοϊό (SARS-CoV-2) και που δηλώνουν συστηματικά το σύνολο των δειγμάτων που ελέγχουν, έχουν συνολικά ελεγχθεί 5.387.930 κλινικά δείγματα ενώ από Μονάδες Υγείας και Κλιμάκια του ΕΟΔΥ που διενεργούν ελέγχους Rapid Ag έχουν ελεγχθεί 5.160.482 δείγματα. O μέσος όρος του επταημέρου είναι 31.987 δειγματοληπτικοί έλεγχοι.\n1 ΑΙΤΩΛΟΑΚΑΡΝΑΝΙΑΣ 1 0,47\n2 ΑΡΚΑΔΙΑΣ 3 3,46\n3 ΑΧΑΪΑΣ 7 2,26\n4 ΒΟΙΩΤΙΑΣ 3 2,54\n5 ΔΡΑΜΑΣ 1 1,02\n6 ΕΥΒΟΙΑΣ 3 1,42\n7 ΗΛΕΙΑΣ 1 0,63\n8 ΗΜΑΘΙΑΣ 3 2,13\n9 ΗΡΑΚΛΕΙΟΥ 10 3,27\n10 ΘΕΣΣΑΛΟΝΙΚΗΣ 15 1,35\n11 ΘΗΡΑΣ 1 5,3\n12 ΙΩΑΝΝΙΝΩΝ 3 1,79\n13 ΚΑΛΥΜΝΟΥ 3 10,19\n14 ΚΑΣΤΟΡΙΑΣ 1 1,99\n15 ΚΕΡΚΥΡΑΣ 2 1,92\n16 ΚΟΖΑΝΗΣ 4 2,66\n17 ΚΟΡΙΝΘΙΑΣ 8 5,51\n18 ΚΩ 2 5,81\n19 ΛΑΡΙΣΑΣ 7 2,46\n20 ΛΑΣΙΘΙΟΥ 1 1,33\n21 ΛΕΣΒΟΥ 2 2,31\n22 ΜΑΓΝΗΣΙΑΣ 10 5,26\n23 ΜΥΚΟΝΟΥ 4 39,47\n24 ΝΗΣΩΝ 2 2,68\n25 ΠΙΕΡΙΑΣ 4 3,16\n26 ΡΕΘΥΜΝΟΥ 8 9,34\n27 ΡΟΔΟΥ 10 8,35\n28 ΣΠΟΡΑΔΩΝ 2 14,49\n30 ΦΘΙΩΤΙΔΑΣ 1 0,63\n32 ΧΑΛΚΙΔΙΚΗΣ 4 3,78\n33 ΧΑΝΙΩΝ 6 3,83\n8 κρούσματα προσήλθαν αυτοβούλως\n187 (107 – 201 – 195 – 252) κρούσματα στην Αττική\n15 (19 – 22 – 27 – 36) κρούσματα στη Θεσσαλονίκη\n1 κρούσμα στην ΠΕ Αιτωλοακαρνανίας.\n7 κρούσματα στην ΠΕ Αχαΐας.\n3 κρούσματα στην ΠΕ Βοιωτίας.\n1 κρούσμα στην ΠΕ Δράμας.\n3 κρούσματα στην ΠΕ Εύβοιας.\n1 κρούσμα στην ΠΕ Ηλείας.\n3 κρούσματα στην ΠΕ Ημαθίας.\n10 κρούσματα στην ΠΕ Ηρακλείου.\n2 κρούσματα στην ΠΕ Κέρκυρας.\n4 κρούσματα στην ΠΕ Κοζάνης.\n8 κρούσματα στην ΠΕ Κορινθίας.\n7 κρούσματα στην ΠΕ Λάρισας.\n4 κρούσματα στην ΠΕ Πιερίας.\n8 κρούσματα στην ΠΕ Ρεθύμνου.\n10 κρούσματα στην ΠΕ Ρόδου.\n1 κρούσμα στην ΠΕ Τρικάλων.\n1 κρούσμα στην ΠΕ Φθιώτιδας.\n1 κρούσμα στην ΠΕ Φλώρινας.\n4 κρούσματα στην ΠΕ Χαλκιδικής.\n6 κρούσματα στην ΠΕ Χανίων.\n24 κρούσματα είναι υπό διερεύνηση (6 χθες).\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 362, εκ των οποίων 11 εντοπίστηκαν κατόπιν ελέγχων στις πύλες εισόδου της χώρας.\nΟ συνολικός αριθμός των κρουσμάτων ανέρχεται σε 421.266 (ημερήσια μεταβολή +0.1%), εκ των οποίων 51.2% άνδρες.\nΟ αριθμός των ασθενών που νοσηλεύονται διασωληνωμένοι είναι 215 (66.5% άνδρες). Η διάμεση ηλικία τους είναι τα 67 έτη. To 83.7% έχει υποκείμενο νόσημα ή/και ηλικία 70 ετών και άνω.\nΑπό την αρχή της πανδημίας έχουν εξέλθει από τις ΜΕΘ 2.659 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 39 (ημερήσια μεταβολή +2.63%). Ο μέσος όρος εισαγωγών του επταημέρου είναι 50 ασθενείς.


Η εγώ είμαι περίεργος ή εσείς είστε βλάκες.\nΕίχα αποφύγει να πάρω θέση για ότι έγινε με τη Χρυσή Αυγή, αλλά σήμερα βλέπω ότι οι πολιτικοί, ΟΛΩΝ των κομμάτων, και ιδιαίτερα των αριστερών, πρέπει να είναι τελείως ηλίθιοι.\nΜε εισαγγελική έντολή έγινε σήμερα έρευνα στα σπίτια τριών βουλευτών, και δεν υπήρξε καμμιά αντίδραση.\nΜπήκαν οι άντρες της αντιτρομοκρατικής σε σπίτια τριών βουλευτών και έκαναν έρευνα με εντολή εισαγγελέα ψάχνοντας αποδείξεις για εγκληματικές ενέργειες.\nΚανένας δεν ίδρωσε.\nΤο ότι είναι εκλεγμένοι βουλευτές του Ελληνικού κοινοβουλίου δεν ενόχλησε την ευαισθησία κανενός πολιτικού ούτε καν του ΚΚΕ, που τόσα έχουν υποφέρει οι βουλευτές και τα μέλη του από ανάλογες ενέργειες της ίδιας αστυνομίας.\nΚανένας πολιτικός δεν βρήκε τίποτε κακό σ αυτη την ενέργεια.\nΗταν βουλευτές της Χρυσής Αυγής;;;\nΚαι η Χρυσή Αυγή έχει χαρακτηριστεί εγκληματική οργάνωση;;;\nΗ πολιτική σας ευαισθησία, ηλίθιοι Ελληνες πολιτικοί του σήμερα,\nείναι επιλεκτική ανάλογα με την ιδεολογία του βουλευτή;\nΑν είναι εκλεγμένος Χρυσαυγίτης είναι άλλο και αν είναι εκλεγμένος δεξιος, πασοκος, συριζαίος, κκε, είναι άλλο;\nΠόσο κοντόφθαλμα βλέπετε, αστείοι πολιτικοί του σήμερα;\nΠόσο δύσκολο είναι να σκεφτείτε ότι με πρόσχημα τη Χρυσή Αυγή,\nτη δική τους Χρυσή Αυγή,\nκαθιερώνουν νόμιμη δίωξη οποιασδήποτε πολιτικής δραστηριότητας,\nαρκεί να την χαρακτηρίσουν τρομοκρατική;\nΔεν αντιλαμβάνεστε, ανόητοι του Περισσού, ότι και ΜΟΝΟ Η ΑΝΑΓΝΩΣΗ του καταστατικού του κόμματος, είναι ικανή για να χαρακτηριστεί το κόμμα, εγκληματική οργάνωση από το σύστημα;;\nΑν αύριο, με αφορμή τη πίστη στη δικτατορία του προλεταριάτου, χαρακτηριστεί ο Περισσός εγκληματική οργάνωση και μπουκάρει στο Περισσό η αντιτρομοκρατική, με ποιο επιχείρημα θα τους σταματήσετε, όταν έχετε εμμέσως δεχτεί σαν νόμιμη ενέργεια αυτά που κάνουν στους βουλευτές του Ελληνικού κοινοβουλίου;\nΓιατί βλάκες αριστεροδεξιοί,\nείναι βουλευτές του Ελληνικού Κοινοβουλίου,\nκαι όχι της Χρυσής Αυγής!!\nΝαι η Χρυσή Αυγή είναι ένα ναζιστικό συνοθύλευμα,\nναι η Χρυσή Αυγή είναι στέκι εγκληματιών, φασιστών, Ναζί, ότι θέλετε,\nΝΑΙ είναι όλα αυτά.\nΑλλά, στη Βουλή δεν μπήκαν με το τσαμπουκά.\nΤους έβαλε ο Ελληνικός λαός, αυτός ο λαός, που εσείς με τις ενέργειες σας,\nτον φτάσατε να αντιδρά ψηφίζοντας ναζιστικά μορφώματα, και ψευτοαριστερά συμαζέματα.\nΟ ΕΛληνικός λαός, τους ψήφισε, και το χειρότερο είναι ότι δεν βλέπετε τι έρχεται.\nΗΛΙΘΙΟΙ, ΗΛΙΘΙΟΙ, ΗΛΙΘΙΟΙ.\nΠόσο βλάκες είσαστε, ώστε να μην αντιλαμβάνεστε ότι κάθε δίωξη που κάνετε εναντίον της, παράλληλα με τα μέτρα εξαφάνισης του κοινωνικού κράτους και την επέκταση της φτώχιας,\nτόσο πιο πολύ στέλνετε το λαό από αντίδραση να ψηφίσει αυτούς τους Ναζιστές.\nΘα μου βγείτε και έκπληκτοι στις εκλογές;;\nΔεν μπορείτε να δείτε τι γίνεται γύρω σας;;;\nΠόσο ηλίθιοι είσαστε που δεν αντιλαμβάνεστε ότι με τις μαλακίες σας, σπρώχνετε τη Χρυσή Αυγή στα έδρανα της Αξιωματικής Αντιπολίτευσης;;;\nΕκτός και αν είσαστε όλοι στο παιχνίδι...\nΕκτός και αν επίτηδες σπρώχνετε το λαό στη Χρυσή Αυγή, για να μπορέσετε εύκολα να ενεργοποιήσετε μηχανισμούς "επιτήρησης" του λαού.\nΑκόμα ακόμα και να καταργήσετε τις εκλογές, αφού\n"ο λαός είναι ανώριμος και δεν ξέρει τι ψηφίζει, εμείς ξέρουμε,\nοπότε αναλαμβάνουμε τη διαρκή διακυβέρνηση της χώρας, μέχρι νεοτέρας".\nΕδώ που έχουμε φτάσει, σας έχω για όλα ικανούς...\nμη μου χτυπήσει κανένας τη πόρτα μου, αν αύριο κάνουν έρευνα στα σπίτια βουλευτών του Σύριζα του ΚΚΕ και του Ανταρσύα, και τους προφυλακίσουν διότι σχεδίαζαν την ανατροπή του αστικού πολιτεύματος, όπως αποδεικνύεται από τα καταστατικά των κομμάτων τους, και μου ζητήσει να συμμετέχω στις εκδηλώσεις διαμαρτυρίας.\nΟπως λείπετε σήμερα όλοι εσείς οι ηλίθιοι πολιτικοί από τη κοινωνία...\nΥ.Γ. Οποιοσδήποτε βλάξ, θεωρήσει το άρθρο μου φιλοχρυσαυγήτικο, ας το κάνει.\nΕδώ που φτάσαμε, έτσι και αποδείξεις ότι δεν είσαι ελέφαντας, η απάντηση από την άλλη πλευρά είναι\n" οκ, δεν είσαι ελέφαντας, ιπποπόταμος όμως;;"\nΚΑι επειδή έιναι τόσα πολλά τα παχύδερμα,\nαρνούμαι να μπω στο κόπο να αποδείξω ότι δεν είμαι κανένα από αυτά,\nο καθένας πιστεύει αυτό που θέλει να πιστέψει και όχι αυτό που είναι σωστό να πιστέψει.


Oδοιπορικό στο Φουρφουρά & στη μονή Καλοείδαινας\nΣε συνέχεια του οδοιπορικού μας στα χωριά του Νομού Ρεθύμνης, ο 2ος σταθμός μας περνά από το Φουρφουρά.\nOδοιπορικό στο ΦΟΥΡΦΟΥΡΑ\n& ΜΟΝΗ ΚΑΛΟΕΙΔΑΙΝΑΣ\nΝοτιοανατολικά του Ρεθύμνου και ανάμεσα στον Ψηλορείτη και τον Κέδρο βρίσκονται φωλιασμένα στην κοιλάδα του Αμαρίου δεκάδες γραφικά χωριουδάκια έτοιμα να τα ανακαλύψουμε. Μετά το ΝΕΥΣ ΑΜΑΡΙ οδηγηθήκαμε σε ένα εξίσου όμορφο και γραφικό χωριό της επαρχίας.\nΕπαρχία Αμαρίου Δήμος Κουρητών Φουρφουράς.\nΟ Φουρφουράς βρίσκεται 44χμ από το Ρέθυμνο, κτισμένος σε ένα λόφο και σε υψόμετρο 460 μέτρα . Κατά τις Επαναστάσεις του 1821 και 1866 έγιναν σπουδαίες μάχες. Πρόκειται για την έδρα του δήμου Κουρητών καθώς αποτελεί και την 2η έδρα της Μητροπόλεως.\nΑναφέρεται πως το όνομα του είναι ανθρωπωνυμικό από τον πρώτο οικιστή Φουρφουρά, γνωστού βυζαντινού οίκου (Στεφ.Ξανθουδίδης). Ο δάσκαλος από το Ρέθυμνο Εμ.Λαμπρινάκης γράφει σε βιβλίο του πως Φουρφουράς είναι κώμη μεγάλη και ληστρική το πάλαι, από εκεί και το όνομα.\nΚάποιος ντόπιος μου την χαρακτήρισε «μία σύγχρονη αυτόχθονα περιοχή».\nΓραφικό χωριό με οφθαλμοφανέστατη τη Κρητική αρχιτεκτονική και συνάμα ένα σύγχρονο κέντρο που δεν έχει να ζηλέψει τίποτα από τις πρωτεύουσες, μιας και εκεί θα βρείτε ανέσεις πόλης με ομορφιά επαρχίας.\nΓραφικά & φιλόξενα καφενεία , γουστόζικα ζαχαροπλαστεία, εμπορικά καταστήματα και ένα σωρό άλλες εμπορικές δραστηριότητες θα συναντήσει ο περαστικός στο διάβα του από το Φουρφουρά.\nΑπό το χωριό ξεκινά και το Ε4 μονοπάτι προς τον Ψηλορείτη 3,5 ώρες πεζοπορία περίπου. Αξίζει να επισκεφτείτε την Παναγία την Καρδιώτισσα με τοιχογραφίες του 14ου και 15ου αιώνα. Είναι ένα χωριό που δεν έχει αφεθεί από τους κατοίκους του. Έχει νεολαία και αυτό γιατί έχει καταφέρει να ικανοποιεί τις ανάγκες των ώστε να μην εγκαταλείπουν τον τόπο τους. Κάθε χρόνο τον Αύγουστο εδώ και 3 περίπου χρόνια διοργανώνονται αθλητικοί αγώνες «ΤΑ ΜΑΡΑΚΕΙΑ» εις μνήμην του Φουρφουριανού Βαλκανιονίκη Μιχαήλ Μαράκη και συμμετέχουν νέοι από όλα τα μέρη της Κρήτης. Φέτος αναβλήθηκαν για τον Σεπτέμβριο ώστε να πραγματοποιηθούν μαζί με τα εγκαίνια του Δημοτικού Σταδίου Φουρφουρά. Ο Σύλλογος Νέων Φουρφουρά οργανώνει ανάβαση στην κορυφή του Ψηλορείτη με διανυκτέρευση στο εκκλησάκι του Τίμιου Σταυρού.\nΟ Σύλλογος Γυναικών Φουρφουρά πραγματοποιεί αναβίωση του Κρητικού Γάμου με όλα τα εθιμοτυπικά ώστε να θυμούνται οι παλιοί και να μαθαίνουν οι καινούριοι.\nΣτο πλαίσιο όλων αυτών των εκδηλώσεων η συμμετοχή είναι ελεύθερη για όλους.\nΌπως και σε όλα τα μέρη της Κρήτης έτσι και εδώ τηρούνται όλα τα έθιμα και οι παραδόσεις. Παράδοση αποτελεί πλέον κάθε χρόνο στην εορτή του Σωτήρα Χριστού στις 6 Αυγούστου να ενώνονται τα δύο χωριά ΆΝΩ ΜΕΡΟΣ & ΦΟΥΡΦΟΥΡΑΣ στην Μονή της Καλόειδαινας στο Άνω Μέρος ώστε να γίνει λειτουργία και έπειτα πανηγύρι. Ένας θρύλος μιλά για μια νεαρή από τον Φουρφουρά που έβλεπε από το παράθυρο του σπιτιού της στον Φουρφουρά ένα άσβεστο φως στο σημείο που βρέθηκε αργότερα η μονή. Μόλις της το είπαν είπε: «Καλά είδα εγώ να.» Θέλησα να μάθω περισσότερα οπότε επισκέφτηκα την Μονή και ανακάλυψα έναν επίγειο παράδεισο. Η θέα του Φουρφουρά να δεσπόζει στον Ψηλορείτη εκπληκτική. Η Μονή είναι κρυμμένη μέσα σε πλατάνια και πηγές. Λέγεται μάλιστα πως το νερό τους είναι το πιο παγωμένο σε όλο το Ρέθυμνο. Για να μην κάνω λάθος παρακάτω σας παραθέτω όλες τις πληροφορίες που βρήκα για την Μονή. Άλλο ένα οδοιπορικό τελειώνει εδώ γιατί όσα και να πούμε όσα και να γράψουμε για την Κρητική επαρχία είναι λίγα.\nΟ θρύλος της Καλόειδαινας που εξηγεί την ονομασία και την ίδρυση της μονής θέλει μια νεαρή κοπέλα από το χωριό Φουρφουράς (που βρίσκεται στους πρόποδες του Ψηλορείτη) να βλέπει στην απέναντι πλαγιά μια φλόγα. Όταν βρέθηκε λοιπόν η εικόνα στη θέση της μονής, η κοπέλα του όμορφου θρύλου αναφώνησε: «Καλά είδα εγώ».\nΔεν υπάρχει όμως αμφιβολία πέρα απ? το θρύλο ότι η ονομασία οφείλεται στον ιδρυτή ή στον γαιοκτήμονα στον οποίο ανήκε η περιοχή. Το πιθανότατα βυζαντινής προέλευσης όνομα Καλοειδάς εντοπίζεται στην Κρήτη απ? τους ενετικούς χρόνους. Από έγγραφα προκύπτει πως το χωριό Φουρφουράς ήταν η εστία των Καλοειδάδων.\nΠαλιά έγγραφα βεβαιώνουν την ύπαρξη της μονής καθώς και την συμβολή της στην διάρκεια της Τουρκοκρατίας. Πιθανότατα η μονή ιδρύθηκε κατά τον 13ο ή 14ο αιώνα αν κρίνουμε απ? τον τοιχογραφικό διάκοσμό της.\nΤο χειμώνα του 1992 ο τρούλος του ναού κατέρρευσε παρασύροντας τμήμα του τοίχου και προκαλώντας ρήγματα. Απ? τα ερείπια διακρίνονται δυο στρώματα τοιχογραφήσεων, γεγονός που αποτελεί την αρχαιότερη ένδειξη για την λειτουργία μονής στο σημείο εκείνο στα πρώιμα χρόνια της Ενετοκρατίας. Βεβαιώνεται ακόμη η ύπαρξη της Καλόειδαινας στους χρόνους αυτούς απ? την έκθεση Barozzi το 1577, απ?την αναφορά στην Caloidhena της επαρχίας Αμαρίου. Διαθήκη του καλόγερου Βαρούχα «κατοικούμενος εις το μοναστήρι του Σωτήρως Χριστού της Καλόειδαινας» το 1598 επαληθεύει τα προηγούμενα.\nΗ μονή συνεχίζει να λειτουργεί κατά την Τουρκοκρατία. Ένα χάραγμα στην είσοδο του ηγουμενείου απ΄τον Παύλο Βλαστό δείχνει την συνέχεια. Ο Βλαστός είδε σε υπέρθυρο σπιτιού στο Χωρδάκι την επιγραφή:\nΑΨΛΦ Ι(ΗΣΟΥΣ) Χ(ΡΙΣΤΟΣ) ΝΙ-ΚΑ ΙΕΡΟΜΟΝΑΧΟ ΚΟΠΟΣ ΚΕΞΟΔΟΝ ΓΕΡΑΣΙΜΟΥ ΤΟΥ ΒΑΡΟΥΧΑ\nΗ μεγάλη Αμαριώτικη οικογένεια Βαρούχα εξακολουθεί και κατά την περίοδο της Τουρκοκρατίας να τροφοδοτεί τη μονή. Η μονή εξακολουθεί να λειτουργεί χωρίς να φαίνονται τουλάχιστον απ? τις πηγές κενά ή περίοδοι ερημώσεων. Φαίνεται πως οι μοναχοί ασχολούνταν με την μεταξοκαλλιέργεια και ελαιοκαλλιέργεια. Φυσικά απ? τα προϊόντα της μονής, όπως και όλης της περιοχής του Αμαρίου ήταν τα βύσσινα. Η περίοδος της Τουρκοκρατίας ήταν κρίσιμη για την μονή τόσο εξ? αιτίας του Τούρκικου ζυγού, όσο και των ενδοχριστιανικών διαμαχών. Η δολοφονία του επισκόπου Λάμπης Μεθοδίου το 1893 αποδόθηκε στον ηγούμενο της Καλόειδαινας Φαράντο για την τύχη του οποίου δεν υπάρχουν πληροφορίες. Η υπόθεση αυτή έφερε σε δεινή θέση τη μονή.\nΗ επανάσταση του 1821 ? Η καταστροφή\nΗ επανάσταση του 1821 σήμανε και την καταστροφή πολλών μοναστηριών. Ένα απ? αυτά ήταν και η Καλόειδαινα. Οι Τούρκοι γνώριζαν πως τα Κρητικά μοναστήρια παρείχαν τροφή και στέγη στους Χαϊνηδες και τροφοδοτούσαν τους επαναστάτες της μεγάλης επαναστατικής κίνησης που γινόταν στην Κρήτη. Γενικότερα το Αμάρι γνώρισε έντονα πολεμικά γεγονότα. Χαρακτηριστικά, η τοπική παράδοση διασώζει μαζί με τους Αμαριώτες την συμμετοχή των μοναχών της Καλόειδαινας στα ένοπλα σώματα. Κατά τον Οκτώβριο του 1823 ο τουρκικός στρατός προερχόμενος απ? τη Μεσαρά μπήκε στο Αμάρι, κατάστρεψε χωριά και μονές, καταστρέφει και λεηλατεί την Καλόειδαινα. Πιθανότατα δεν επέζησε κανένας μοναχός. Η μονή λοιπόν παρέμεινε έρημη και εγκαταλελειμμένη. Μετά την καταστροφή έμειναν μόνο τα κτήρια, ερείπια κτισμάτων, ο ναός και κάποια περιουσιακά στοιχεία.\nΜια νέα εποχή άρχισε. Το όνειρο της παιδείας υλοποιείται σιγά σιγά και τα μοναστήρια προσφέρουν για άλλη μια φορά στο υπόδουλο έθνος. Η Καλόειδαινα παραμένει έρημη ενώ τα κτήματα της εκμισθώνονταν απ? τους κατοίκους του Άνω Μέρους για να προσφέρουν στην σχολή που ιδρύθηκε και λειτουργούσε στο Μοναστηράκι Αμαρίου. Στη θέση της μονής υπήρχαν κατά τα επόμενα χρόνια μόνο ερείπια, με τον ναό τραυματισμένο.\nΗ κατάρρευση του ναού (χειμώνας 1992)\nΎστερα από νεροποντή ο τρούλος καταρρέει, παρασύροντας τη στέγη και μετατρέποντας το ναό σε ερείπιο. Η εικόνα ήταν τραγική. Στα ερείπια διέκρινες κανείς κομμάτια του ξυλόγλυπτου τέμπλου, ιερά σκεύη, εικόνες και κομμάτια της πρώτης τοιχογράφησης.\nΗ αναστήλωση του ναού (2001)\nΟ ναός αναστυλώνεται διατηρώντας πάντα την μορφή του παλαιότερου κτίσματος. Έως σήμερα λίγες εικόνες μόνο κοσμούν τον εσωτερικό χώρο της Καλόειδαινας.\n· Αντωνία Φούρφη Περάκη, Σπαρτολούλουδα, Ηράκλειο, 1994\n· Νίκος Ψιλάκης, Μοναστήρια και Ερημητήρια της Κρήτης, Ηράκλειο, 1993\n· Στέργιος Γ. Σπανάκης, Πόλεις και Χωριά της Κρήτης στο Πέρασμα των Αιώνων, Δετοράκης ΑΕΒΕ, Ηράκλειο, 2001.


Γενικές Πληροφορίες - Δουλδέρης - Ακουστικά Βαρηκοΐας\nΠολύ συχνά η απώλεια ακοής περνά απαρατήρητη\nΛόγω της σταδιακής εμφάνισης της καθώς και της πληθώρας των τύπων βαρηκοΐας. Συνήθως η οικογένεια και οι φίλοι παρατηρούν πρώτοι ότι υπάρχει πρόβλημα πριν από το άτομο με την απώλεια ακοής. Τα άτομα με απώλεια ακοής συχνά αρχίζουν να συνειδητοποιούν πόσο έχουν χάσει την ακοή τους από τη στιγμή που ζητούν βοήθεια.\nΣημάδια της απώλειας ακοής μπορεί να είναι\nΝομίζουμε ότι οι άνθρωποι σιγομουρμουρίζουν.\nΖητάμε από τους άλλους να επαναλαμβάνουν.\nΔυσκολία παρακολούθησης συνομιλιών όταν το φόντο είναι θορυβώδες ή σε συζητήσεις που εμπλέκονται πολλά άτομα.\nΔυσκολία στην κατανόηση παιδικών και γυναικείων φωνών.\nΑκούμε τους ανθρώπους όταν μιλούν, αλλά υπάρχει δυσκολία κατανόησης των λέξεων.\nΗ τηλεόραση ή το ραδιόφωνο πρέπει να παίζουν πιο δυνατά από το κανονικό για να γίνουν κατανοητά.\nΥψηλής συχνότητας ήχοι, όπως πουλιά, τριζόνια και κουδούνια δεν ακούγονται.\nΗ οικογένεια, οι συνάδελφοι και οι φίλοι παρατηρούν ότι υπάρχει πρόβλημα ακοής.\nΑκούγεται συχνά ένας ήχος ή βούισμα στα αυτιά.\nΓήρανση: Η απώλεια ακοής είναι ένα φυσικό μέρος της γήρανσης. Μεταξύ των ηλικιών 30 έως 40, τα τριχωτά κύτταρα στο έσω αυτί αρχίζουν να πεθαίνουν. Από την ηλικία των 60 έως 65, περίπου 30% του πληθυσμού έχει μια απώλεια ακοής που είναι αρκετά σημαντική για να επηρεάσει την ικανότητά τους να ακούν τους καθημερινούς ήχους, όπως είναι η ομιλία. Η απώλεια ακοής κυμαίνεται από δυσκολία ακοής απαλών ήχων ή την κατανόηση του λόγου έως ολοκληρωτική κώφωση. Για περίπου ένα στα 10 άτομα, η απώλεια ακοής φτάνει τελικά σε σημείο όπου απαιτούνται ακουστικά βαρηκοΐας.\nΗ έκθεση σε θόρυβο: Η έκθεση σε θόρυβο που μπορεί να προκαλέσει βλάβη στην ακοή σας συμβαίνει στο σπίτι και στον εργασιακό χώρο. Ορισμένα επαγγέλματα, όπως βιομηχανικοί εργάτες, μουσικοί, πυροσβέστες, αστυνομικοί, αγρότες και εργάτες οικοδομών περνούν ένα μεγάλο μέρος της εργάσιμης ημέρας τους εκτεθειμένα παρατεταμένα σε υψηλά επίπεδα θορύβου. Καθημερινά εκτίθεστε σε θόρυβο στο σπίτι με τη χρήση συσκευών όπως στεγνωτήρας μαλλιών, ηλεκτρικές σκούπες, MP3, ηχεία surround, φυσητήρες φύλλων, χορτοκοπτικές μηχανές και πολλά άλλα.\nΆλλες αιτίες: Ασθένειες, μολύνσεις αυτιών, ορισμένα φάρμακα, κληρονομικότητα ή σωματική βλάβη μπορούν επίσης να παίξουν ρόλο στην απώλεια ακοής.\nΤο 70% των προβλημάτων βαρηκοΐας μπορεί να αντιμετωπιστεί πλήρως


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: Ζήτω το ψέμα!\nΜε αφορμή την μήνυση του Πάνου Καμμένου κατά του Γιάννη Κουρτάκη και του Παναγιώτη Τζένου -και τη σύλληψή τους-, θα πρέπει να επανεξετάσουμε τη σχέση μας με την αλήθεια και το ψέμα.\nΟ ιδιοκτήτης και ο διευθυντής προγράμματος του ραδιοφωνικού σταθμού Παραπολιτικά κατηγορούνται από τον Πάνο Καμμένο για συκοφαντική δυσφήμιση και απόπειρα κακουργηματικής εκβίασης, μέσω του ανήλικου παιδιού του.\nΟ Πάνος Καμμένος κατηγορεί τους δυο ραδιοφωνικούς παραγωγούς πως είπαν ότι το ανήλικο παιδί του πάει στα Εξάρχεια, είναι αναρχικός και συμπαθεί την Πόλα Ρούπα.\nΚαλά, εγώ, αν είχα πατέρα τον Πάνο Καμμένο, θα είχα πάρει μπαζούκας, αλλά δεν είναι αυτό το θέμα τώρα· χώρια που μπορεί να στείλει ο Καμμένος τους αστυνομικούς να με συλλάβουν και μετά θα βγουν να με υποστηρίξουν όλοι αυτοί που σιχαίνομαι.\nΟ Πάνος Καμμένος κατηγορεί τους δυο δημοσιογράφους ότι λένε ψέματα.\nΤα ψέματα που έχει πει ο Πάνος Καμμένος δεν έχουν τελειωμό.\nΜια ματιά στις δηλώσεις του Πάνου Καμμένου πριν αρχίσει να υπογράφει Μνημόνια, αποδεικνύουν πως είναι τεράστιος ψεύτης και πολιτικός απατεώνας.\nΕντάξει, δεν είναι ο μόνος.\nΚαι ο Αλέξης Τσίπρας είναι ψεύτης και πολιτικός απατεώνας.\nΚαι ο Αντώνης Σαμαράς είναι ψεύτης και πολιτικός απατεώνας.\nΚαι ο Γιώργος Παπανδρέου είναι ψεύτης και πολιτικός απατεώνας.\nΓενικά, οι πολιτικοί είναι ψεύτες και απατεώνες.\nΤο απαιτεί το επάγγελμα.\nΜπορεί η πολιτική να είναι η τέχνη των τεχνών, σύμφωνα με τον Αριστοτέλη, αλλά στη σύγχρονη Ελλάδα η πολιτική είναι η τέχνη του ψέματος και της εξαπάτησης.\nΒέβαια, και οι δημοσιογράφοι δεν πάνε πίσω.\nΜάλιστα, πολλοί δημοσιογράφοι το παραδέχονται πως λένε ψέματα και δεν τους ενοχλεί κανείς.\nΟ Γιάννης Πρετεντέρης είχε δηλώσει «όλοι ξέραμε στο Mega από την πρώτη στιγμή ότι το χρέος δεν είναι βιώσιμο, αλλά μας έλεγαν μην το πείτε τώρα, δεν είναι σωστό».\nΒέβαια, το πιο αστείο είναι όλοι αυτοί που ανησυχούν μην κλείσει το συγκρότημα που δουλεύουν οι Πρετεντέρηδες και δεν μπορούν πια να λένε τα ψέματά τους επί πληρωμή.\nΘα πρέπει να παραδεχτούμε πως ζούμε σε κοινωνίες που κολυμπούν στο ψέμα και την υποκρισία.\nΤην όποια αλήθεια δεν την μαθαίνουμε ούτε από τους δημοσιογράφους, ούτε, βέβαια, από τους πολιτικούς.\nΤην αλήθεια την μαθαίνουμε από τους χάκερς.\nΚαι δεν την θέλουμε κιόλας την αλήθεια. Τα ψέματα έχουν μεγαλύτερη επιτυχία.\nΔεν υπάρχει καμία εκτίμηση ούτε για τους πολιτικούς, ούτε για τους δημοσιογράφους.\nΚαι βέβαια, δεν τους παίρνει κάποιος στα σοβαρά.\nΟπότε, ας πουν όσα ψέματα θέλουν.\nΕπίσης, ας πάψει να διώκεται το ψέμα ως συκοφαντική δυσφήμιση.\nΉ τουλάχιστον, ας θίγονται από τα ψέματα αυτοί που δεν ψεύδονται διαρκώς.\nΟ Πάνος Καμμένος δεν ανήκει σε αυτή την κατηγορία.\nΟπότε, θα έπρεπε να έχει την στοιχειώδη εξυπνάδα να μην κάνει μήνυση στους δυο δημοσιογράφους.\nΠάντως, έκανε πολύ ωραία διαφήμιση ο Πάνος Καμμένος στα Παραπολιτικά με την μήνυσή του και τη σύλληψη του Κουρτάκη και του Τζένου.\nΘα πρέπει να τον ευγνωμονούν.\nΧώρια που πολλοί μεγάλοι έρωτες έχουν ξεκινήσει από μια μήνυση.


Η ΕΛΛΑΔΑ ΟΔΗΓΕΙΤΑΙ ΣΕ ΠΤΩΧΕΥΣΗ ΑΜΕΣΑ | RadioRoumeliNews\nHome » ΑΡΘΡΟ , ΕΛΛΑΔΑ , ΝΕΑ ΔΗΜΟΚΡΑΤΙΑ , ΠΑΣΟΚ , ΠΤΩΧΕΥΣΗ » Η ΕΛΛΑΔΑ ΟΔΗΓΕΙΤΑΙ ΣΕ ΠΤΩΧΕΥΣΗ ΑΜΕΣΑ\n«Αγαπητοί μου φίλοι, από τη θέση αυτή θα ήθελα να κάνω μία δήλωση, μία πρόβλεψη δυστυχώς πολύ φοβούμαι ότι θα επαληθευτεί.\nΗ Δραματική άνοδος των spreads των 10ετών κρατικών ομολόγων στις 560 μονάδες, που είναι αυτή τη στιγμή που σας γράφω αυτές τις γραμμές, σηματοδοτεί χρεοκοπία της πατρίδας.\nΓια παράδειγμα, τα spreads των 10ετών ελληνικών ομολόγων από τις 440 μονάδες που ήταν στις αρχές Σεπτεμβρίου, κυμαίνονται σήμερα γύρω στις 520 μονάδες βάσης, σηματοδοτώντας έτσι την μελλοντική αύξηση του κόστους δανεισμού του ελληνικού δημοσίου στις διεθνείς αγορές χρήματος.\nΤο “περιθώριο” (spread) ορίζεται ως η διασπορά, η διαφορά, των κρατικών ομολόγων μιας χώρας (π.χ. Ελλάδα) από τα αντίστοιχα κρατικά ομόλογα μιας χώρας (π.χ. Γερμανία) που λαμβάνονται ως “σημείο αναφοράς” (benchmark point).\nΓια παράδειγμα, το γερμανικό κρατικό ομόλογο 10ετούς διάρκειας, αποτελεί για αρκετά χρόνια σημείο αναφοράς και σύγκρισης σε ευρωπαϊκό και διεθνές επίπεδο, για χώρες που δανείζονται με την έκδοση δεκαετών ομολόγων.\n2) Την περίοδο Ιουνίου 2012-Δεκεμβρίου 2014, το χρέος της κεντρικής κυβέρνησης από 303,5 δις € ή 157% του ΑΕΠ, εκτιμάται ότι αυξήθηκε σε 328 δις € ή 182% του ΑΕΠ. Τον Ιούνιο του 2012, τα spreads των 10ετών ελληνικών ομολόγων ήταν γύρω στις 3.000 μονάδες.\nΤι έχει αλλάξει κ. Χαρδούβελη και ισχυρίζεστε ότι η Ελλάδα μπορεί πλέον να δανείζεται ελεύθερα στις διεθνείς χρηματαγορές, όταν το δημόσιο χρέος καλπάζει με γρήγορους ρυθμούς και οι δανειακές ανάγκες της χώρας σήμερα είναι κατά πολύ υψηλότερες απ’ ότι το 2012 ή το 2013;\n3) Γιατί την περίοδο 2013-2014, οι δαπάνες τοκοχρεολυσίων σημείωσαν θεαματική άνοδο, πιστοποιώντας την υπερδιόγκωση των δανειακών υποχρεώσεων της χώρας;


Θύμα διάρρηξης στο κέντρο της Αθήνας η Κατερίνα Παναγοπούλου – Η ανάρτησή της – Pronews.gr\nΕσωτερική Ασφάλεια 07.05.2022 | 13:37\nΘύμα διάρρηξης στο κέντρο της Αθήνας η Κατερίνα Παναγοπούλου – Η ανάρτησή της\nΈσπασαν το αυτοκίνητό της\nΘύμα διάρρηξης έπεσε η Κατερίνα Παναγοπούλου το βράδυ της Παρασκευής.\nΕνώ η αγαπημένη παρουσιάστρια του δελτίου ειδήσεων του Mega διασκέδαζε στο κέντρο της Αθήνας με την παρέα της, διαρρήκτες έσπασαν το αυτοκίνητό της.\nΗ ίδια έκανε γνωστή την είδηση μέσω του προσωπικού της λογαριασμού στο Instagram. Όπως εξήγησε, δεν στάθηκε μόνο εκείνη άτυχη, αλλά και 3-4 ακόμα οδηγοί, που βρήκαν τα αυτοκίνητά τους σπασμένα.\n«Παρασκευή 23:00 το βράδυ στην Πινδάρου, έναν από τους πιο κεντρικούς δρόμους της πόλης, διαρρήκτες έσπασαν το αυτοκίνητό μου μαζί με 3-4 άλλα στους γύρω δρόμους… Αθήνα μια ασφαλής πόλη να ζεις», έγραψε στη φωτογραφία που δημοσίευσε η Κατερίνα Παναγοπούλου.\nTAGS: Κατερίνα Παναγοπούλου


Σας ευχαριστούμε για το ενδιαφέρον σας για την ιστοσελίδα μας και τις online υπηρεσίες μας. Η προστασία των δεδομένων πελατών / επισκεπτών και η χρήση τους μόνο με τον τρόπο που περιμένουν οι πελάτες / χρήστες μας, είναι η ύψιστη προτεραιότητά μας. Επομένως, η ακόλουθη πολιτική έχει σχεδιαστεί για να σας ενημερώνει για την επεξεργασία των προσωπικών σας δεδομένων και για τα δικαιώματά σας σχετικά με αυτή τη διεκπεραίωση σύμφωνα με τον Γενικό Κανονισμό Προστασίας Δεδομένων ("GDPR") και άλλους νόμους προστασίας δεδομένων.\nΕμείς, το ξενοδοχείο Dellas Boutique Hotel είμαστε ο υπεύθυνος επεξεργασίας σύμφωνα με τον κανονισμό ΓΚΠΔ 679/2016 (GDPR) συνεπώς και υπεύθυνος για την επεξεργασία των προσωπικών δεδομένων που εξηγούμε παρακάτω.\nΜπορείτε να επικοινωνείτε με τον Υπεύθυνο Προστασίας Δεδομένων, οποιαδήποτε στιγμή χρησιμοποιώντας τα εξής στοιχεία επικοινωνίας: Καστράκι, 42200, Τρίκαλα Θεσσαλίας, Τηλέφωνο: +30 2432078260 e-mail: info@dellasboutiquehotel.com.\nΗ επίσκεψή σας στον ιστότοπό μας και / ή η χρήση των ηλεκτρονικών υπηρεσιών μας θα καταγραφεί. Μπορεί να καταγραφεί τη διεύθυνση IP που χρησιμοποιείται από τη συσκευή σας, η ημερομηνία και η ώρα, ο τύπος του προγράμματος περιήγησης και το λειτουργικό σύστημα της συσκευής σας, οι σελίδες στις οποίες έχετε πρόσβαση. Αυτά τα δεδομένα συλλέγονται με σκοπό τη βελτίωση της ιστοσελίδας μας καθώς και των ηλεκτρονικών υπηρεσιών μας. Η επεξεργασία βασίζεται νόμιμα σε έννομο συμφέρον, καθώς είναι προς το νόμιμο συμφέρον μας να προστατεύσουμε τον ιστότοπό μας και να βελτιώσουμε την ποιότητα των υπηρεσιών μας. Επιπλέον, τα προσωπικά σας δεδομένα αποθηκεύονται μόνο αν μας τα δώσετε στον δικό σας λογαριασμό, π.χ. ως μέρος μιας εγγραφής, ή μιας ηλεκτρονικής αίτησης. Έχουμε λάβει τα κατάλληλα μέτρα για να διασφαλίσουμε ότι τα δεδομένα που μας παρέχονται προστατεύονται επαρκώς. Τα μέτρα αυτά περιλαμβάνουν, και όχι μόνο, κρυπτογράφηση, έλεγχο πρόσβασης, διαχωρισμό καθηκόντων, εσωτερικό έλεγχο κ.λπ.\nΜπορείτε να χρησιμοποιήσετε τη φόρμα επικοινωνίας στην ιστοσελίδα μας https://dellasboutiquehotel.com/el/epikoinwnia/ για να επικοινωνήσετε μαζί μας για οποιαδήποτε αίτηση. Τα προσωπικά δεδομένα που συμπληρώσατε στη φόρμα επικοινωνίας θα υποβληθούν σε επεξεργασία μόνο για την απάντηση στο αίτημά σας. Η συμπλήρωση και η υποβολή της φόρμας επικοινωνίας αποτελεί θετική ενέργεια με την οποία δώσατε τη συγκατάθεσή σας στην επεξεργασία δεδομένων.\nΓια να μάθετε περισσότερα σχετικά με το πώς χρησιμοποιούμε τα cookies μπορείτε να έχετε πρόσβαση στην “Πολιτική για τα Cookies” https://dellasboutiquehotel.com/el/cookies/\nΤα προσωπικά δεδομένα που μας παρέχονται μέσω του ιστότοπού μας αποθηκεύονται μόνο μέχρις ότου εκπληρωθεί ο σκοπός για τον οποίο υποβλήθηκαν. Εφόσον πρέπει να τηρούνται οι περίοδοι διατήρησης βάσει εμπορικού και φορολογικού νόμου, η περίοδος αποθήκευσης για ορισμένα δεδομένα μπορεί να ανέρχεται σε 10 έτη. Εντούτοις, οι περίοδοι αποθήκευσης μπορούν επίσης να τροποποιηθούν λόγω του νόμιμου συμφέροντος μας (π.χ. για να διασφαλιστεί η ασφάλεια των δεδομένων, για να αποφευχθεί η κατάχρηση ή για τη δίωξη εγκληματιών).\nΩς υποκείμενο των δεδομένων, μπορείτε να επικοινωνήσετε με τον υπεύθυνο προστασίας δεδομένων ανά πάσα στιγμή με μια ειδοποίηση σύμφωνα με τα στοιχεία επικοινωνίας που αναφέρονται παραπάνω στην παράγραφο 1 για να χρησιμοποιήσετε τα δικαιώματά σας. Αυτά τα δικαιώματα είναι τα ακόλουθα:\nΠολιτική Απορρήτου Ιστότοπου Έκδοση 1 από


Συγκέντρωση κατά του εορτασμού των 200 ετών από εθνομηδενιστές ανθέλληνες -\nΑρχική » Ροή Ειδήσεων » Συγκέντρωση κατά του εορτασμού των 200 ετών από εθνομηδενιστές ανθέλληνες\nΤο περιθώριο ξαναχτυπάει. Οι γνωστοί άγνωστοι υπάλληλοι ξένων κέντρων που απεργάζονται τον Ελληνισμό και επιδιώκουν μια Ελλάδα διαλυμένη και υποταγμένη στη νέα τάξη και στον ισλαμικό φονταμενταλισμό, διοργανώνουν μια ακόμη συγκέντρωση κατά της Ελλάδας.\nΑυτοί που καίνε σημαίες, που φώναζαν «στο διάολο η οικογένεια και η πατρίς» και που διαδήλωναν για τον εκτελεστή δολοφόνο Κουφοντίνα, τα αγαπημένα παιδιά του παρακράτους και των πρεσβειών( όπως η Τουρκική), εμφανίστηκαν ξανά για να στραφούν κατά του εορτασμού των 200 ετών από την Εθνική Παλιγγενεσία, όχι γιατί διαφωνούν με το πρόγραμμα αλλά με την αιτία που είναι το γεγονός της Απελευθέρωσης και της συγκρότησης του ελληνικού κράτους.\nΔιοργανώνουν λοιπόν μια συγκέντρωση αύριο στο Πεδίο του Άρεως, και την διαφημίζουν χωρίς βέβαια να υπάρχει κάποια αντίδραση από το επίσημο κράτος γιατί είναι και αυτοί μέρος του συστήματος με συγκεκριμένη αποστολή και ατζέντα.\nΕνώ έχουν απαγορευτεί οι παρελάσεις και ο κόσμος θα μείνει κλειδωμένος στα σπίτια του, οι πράκτορες του εθνομηδενισμού μπορούν ελεύθερα να διαδηλώνουν και να βρωμίζουν την ζωή μας. Πόσοι είναι; Ελάχιστοι, αλλά έχουν ένα ευρύτερο πολιτικό μανδύα που τους αβαντάρει και μιας κυβέρνηση που επιθυμεί να διαδηλώνουν για να φτιάχνει το δικό της άλλοθι.\n“Βράζει” η Γαλλία με ρεκόρ νοσηλευομένων στις ΜΕΘ